یانه‌ی هه‌ولێر دڵنیایی ده‌داته هه‌وادارانی | خواکوڕك\nئەنجوومەنی ئاسایشی کوردستان: میلیشیاكانى حه‌شدى شه‌عبى به چه‌كى ئه‌مریكی هێرشیان كرده سه‌ر پردێ 13 خوله‌ك ago\nHome وەرزش یانه‌ی هه‌ولێر دڵنیایی ده‌داته هه‌وادارانی\nیانه‌ی هه‌ولێر دڵنیایی ده‌داته هه‌وادارانی\nدانەر: هەڤاڵ كوردیon: 2017/01/09 5:57 PM Views: 24\nرۆژی هه‌ینی 16/12/2016 له‌خولی نایابی عێراقی هه‌ر دوو یانه‌ی هه‌ولێر و نه‌جه‌ف له یاریگای نه‌جه‌ف رووبه‌رووی یه‌كتری بوونه‌وه، دواتر یانه‌ی هه‌ولێر و زاخۆ راگه‌یانراوێكیان بڵاوكرده‌وه، و كشانه‌وه‌یان له خولی عێراقی راگه‌یاند.\nله‌مباره‌وه یانەی هەولێر مانگی رابردوو بە ئامادەبوونی سەرجەم ئەندامانی دەستەی كارگێری یانەكە كۆبوونەوەی خۆی ئەنجامدا و داواكارییەكی ئاراستەی یەكێتی تۆپی پێی عێراق كرد، بەفەرمی داوای دواخستنی یارییەكانی یانەی هەولێر لە خولی عێراق بكرێت تا كۆتایی هاتنی قۆناغی یەكەمی خولەكە.\nله ئێستاشدا هاندەرانی ئەو یانەیە دڵگرانن بەو بارۆدۆخەی بەسەر یانەکەیاندا هاتووە و هاندەرانی یانه‌كه ترسی دابەزینی تیپەکەیان بۆ ریزی یانە پلەیەکەکانی عێراق هه‌یه، و سەرۆکی یانەکەش دڵنیایی دەدات کە یانەکەی بۆ خولی پلە یەک دانابەزێت.\nبه‌هۆی وه‌ستانی رکابەرییەکانی وەرزیی ئەمساڵی یانه‌ی هەولێر، وایکرد ژمارەیەک لە ئەستێرەکانی پەیوەندیی بکەن بە یانەکانی شاری بەغدا و باشووری عێراق، ئەمەش بووەتە خەمێکی گەورە لای هەوادارانی یانەکە.\nسه‌رۆكی یانه‌كه‌ش، مژدەیەکی گەورەی پێ بوو، ئەو دڵنیایی دایە تیپەکەی و هاندەرانیان کە یەکێتی تۆپی پێی عێراق ناتوانێت سزایان بدات و دانابەزن بۆ ریزی یانە پلەیەکەکان.\nكۆمەڵێك هەڵسوراوی گۆڕان سوكایەتی بە مەكتەبی سیاسی یەكێتی دەكەن\nنه‌وتی عێراق به هێڵێكی نوێوه به وڵاتی ئه‌رده‌نه‌وه ده‌به‌سترێته‌وه\n2017/10/18 11:40 AIM:\n2017/10/18 11:34 AIM:\nریكاردۆ كاكا به‌هۆی زۆری ته‌مه‌ن و ئازاره‌وه ئه‌م بڕیاره‌ی دا\n2017/10/12 10:37 AIM:\nریال مه‌درید گورزێكی تری به‌ركه‌وت\n2017/10/12 10:24 AIM:


10/9/2020 2:41:06 PM\nپشتی نەمانا دەستھەلاتا سونەیان ل عێراقێ، ئەمریکا دەرفەتەک دا شیعەیان داکو عێراقێ بەرەڤ کەنارەکێ ئارام ببەن، بۆ ڤێ مەبەستێ ژی ئەمریکا و دەولەتێن ئەوروپی ھەمی شیانێن خوە مەزاختن ل پێناڤی وێ چەندێ داکو بشێن عێراقێ بەرەڤ سەقامگیریەکا سیاسی و ئابوری ببەن و ئەو نەھامەتیێن سونەیان توشی عێراقیان کرین ئەو دووبارە نەکەنەڤە.\nپشتی بورینا نزیکی دوو دەیان و خەرجکرنا سەدان ملیار دۆلاران، شیعەیان ژبلی وێ چەندێ کونەشیان سەقامگیریا سیاسی و ئابوری ل عێراقێ بچەسپینن بەلکو عێراق توشی دەھان قەیرانێن ئێک ل دویڤ ئێک کر و عێراق کرە کارگەھا بەرھەم ئینانا تیرۆرێ.\nھەروەسا عێراق کرە ئێک ل وان دەولەتان کو یا نقومبووی دگەندەلیێدا و یا گەشتیە ئاستەکی کو ب زەحمەت دشێت موچەیێن فەرمانبەرێن خۆ دابینبکەت.\nسەرەڕای ڤان ھەمی شکستان، بەلێ مەزنترین دلگرانیا ئەمریکا ئەوە کو پشتی ڤان ھەمی ھەڤکاریێن وان بۆ لایەنێن شیعی، بەلێ وان عێراق ب تەمامی ڕادەستی ئێک ل مەزنترین دوژمنێن ئەمریکا کر کو ئیرانە و ڕۆژانە مەزنترین بالیۆزخانا وان ل ڕۆژھەلاتا ناڤەڕاست کو ل ناڤچەیا کەسکە ل باژێرێ بەغدا دھێتە موشەکبارانکرن ژلایێ میلیشیایێن نزیک ل ئیرانێ.\nئەمریکا نۆکە یا ل ڕێیەکێ دگەڕێت داکو دەستھەلاتێ ل لایەنێن شیعی بستینیت و ڕادەستی ھێزێن سونی بکەتەڤە، بۆ وێ چەندێژی دبیت ئێک ل بھێزترین بژاردەیان ئەوبیت کو ب ڕێیا کودەتایا سەربازی دەستھەلاتا وان ب سپۆنسەریا ئیرانێ ل عێراقێ بدوماھیک بئینیت.


ڤاکسینی دژ بە کۆرۆنا ڕووبەڕووی ئاستەنگی متمانەپێکردن دەبێتەوە – Rojapp\nHome/هەواڵنێرەکان/ڤاکسینی دژ بە کۆرۆنا ڕووبەڕووی ئاستەنگی متمانەپێکردن دەبێتەوە\nHooshyar July 11, 2020 هەواڵنێرەکان Leave a comment 66 Views\nمۆنیکا سکۆچ سپانا، کولتورناس و توێژەری باڵا لە نێوەندی ئاسایشی تەندروستی جۆنس هۆپکنس دەڵێت ” نابێت ڤاسینێکمان هەبێت کە تەنها بە شێوەیەکی زانستی تەندروستی سەرکەوتووبێت. دەبێت ڤاکسینێک بێت لەلایەن کۆمەڵگەشەوە پەسەند بکرێت.”\nزانایان بە خێراییەکی بێپێشینە هەوڵی دروستکردنی ڤاکسینێکی کاریگەر و سەلامەت دەدەن دژ بە ڤایرۆسی کۆرۆنا کە دەبێتە هۆی پەتای کۆڤد19. بەڵام سکۆچ سپانا دەڵێت ” بەڵام پلانێکی باش نەکراوە بۆ گرنگی فاکتەرەکانی تێگەیشتنی مرۆڤ لەم هەوڵەدا.”\nPrevious Parlemana Tirkiyê Yaseyeke Cihê Nakokiyê li dor Sandîkeya Parêzeran Der Dixe\nNext HDP: Ayasofya mîrateya çandî ya mirovayetiyê ye


پشوودانی سیاسه‌تمه‌داره فه‌ره‌نسیه‌کان له ده‌ره‌وه‌ی وڵاته‌که‌یان پرسیاری لێکه‌وتۆته‌وه\nپێده‌چێت له‌و ده‌مه‌ی سه‌رۆکی فه‌ره‌نسا نیکۆ‌ڵای سارکۆزی له شه‌وی پێنجشه‌مه‌دا له به‌رنامه‌یه‌کی ته‌له‌فزیونی بۆ وڵامدانه‌وه‌ی هاوڵاتیان ده‌ربکه‌وێت، پرسیاری سه‌باره‌ت به گه‌شته‌کانی پشوودانی ده‌ره‌وه‌ی وڵاته‌که لێبکرێت که بۆته مایه‌ی ئابڕوچوونی حکومه‌تی ناوه‌ندی ڕاست له‌م دواییه‌دا.\nسیاسه‌تمه‌داره نه‌یاره‌کان داوایان  له وه‌زیری ده‌ره‌وه Michele Alliot- Marie کردووه ده‌ست له‌کار بکشێنێته‌وه دوای ڕاپورته‌کانی که ده‌ڵێن گه‌شتێکی له ڕێی فڕۆکه‌یه‌کی تایبه‌ته‌وه ئه‌نجامدابوو که کاردارێکی زۆر نزیك له دیکتاتۆری پێشووی تونس زه‌ین عابدین بن عه‌لی خاوه‌نێتی.\nخاتوو Alliot Marieده‌ڵێت هیچ کارێکی هه‌ڵه‌ی نه‌کردووه له میانه‌ی گه‌شته‌که‌ی له تونس له‌و ده‌مه‌ی که خۆپیشاندانه‌کان به‌ڕێوه‌چوو که له دواییدا بووه مایه‌ی له کارخستنی بن عه‌لی.\nئێستاکه‌ش پێده‌چیت سه‌ره‌ك وه‌زیران Francois Fillon ڕووبه‌ڕووی ئابڕوچوونێکی نوێ بووبێته‌وه له ڕێی ڕاگه‌یاندنی به‌یاننامه‌یه‌ک که تیایدا دانی پێدا نا به‌وه‌ی له میانه‌ی گه‌شتی پشوودانی کریسمیسیدا له میسر قبوڵی کردبوو سه‌رۆکی میسری حوسنی موباره‌ک مه‌سره‌فی گه‌شته‌که‌ی و مانه‌وه‌ی له‌و وڵاته بکێشێت.\nسه‌رۆك سارکۆزی هه‌نووکه داوای له وه‌زیره‌کانی کردووه کاتی حه‌وانه‌وه‌و پشوودانیان له فه‌ره‌نسا به‌سه‌ر به‌رن. به‌ڵام ته‌نانه‌ت ئه‌م کاره‌ش ڕه‌خنه‌گرانی وه‌ك Noel Mamere جێگری پارتی سه‌وز بێده‌نگ نه‌کردووه.\nMamere له ڕێی ڕادیۆی فه‌ره‌نساوه ڕایگه‌یاند که‌وا پێویسته هه‌ردوو خاتوو Alliot Marie و به‌ڕێز Fillon ده‌ست له‌کار بکشێنه‌وه.\nپاڵێوراوی پێشووی سه‌رۆکایه‌تیش Francois Bayrou له پارتی UDF ناوه‌ندی ناوه‌ڕاسته‌وه ده‌ڵێت سیاسه‌تمه‌داران که دیاری له حکومه‌ته بیانیـیه‌کان وه‌ربگرن ئه‌وا قه‌رزاریان ده‌بن.\nBayrou ده‌ڵێت له هه‌ردوو حاڵه‌ته‌که‌دا سیاسه‌تمه‌دارانی فه‌ره‌نسا دیاریـیان له وڵاتانی هه‌ژار وه‌رگرتوو‌ه که ئه‌وه‌ش به‌خودی خۆی سه‌رچاوه‌ی نیگه‌رانییه.\nجێی باسه ڕێژه‌ی هه‌ڵسه‌نگاندنی گشتی بۆ کاره‌کانی به‌ڕێز سارکۆزی له‌م دواییه‌دا به‌ره‌و له سه‌دا 38 که‌مبووه‌ته‌وه. پێده‌چێت دواترین ئابڕوچوونه‌کانیش ته‌نها ساڵێك به‌ر له هه‌ڵبژاردنه‌کانی سه‌رۆکایه‌تی، ڕێژه‌که که‌متربکاته‌وه .\nله ئاماژه‌یه‌کی تری ناڕه‌زاییدا، دادپرسان و پارێزه‌ران و پۆلیس له ڕۆژی پێنجشه‌ممه خۆپیشاندانیان سازکرد و مامۆستایان مانیان گرت.\nهاوکات له هۆڵی شاری پاریس که له‌لایه‌ن شارداری سۆشالیستی ناودار Bertrand Delanoe ڕێبه‌رایه‌تی ده‌کرێت سه‌رنجی میدیاکانی به هۆی تونس به‌لای خۆیدا ڕاکێشا. که نیازیان بۆ ناو نانی شه‌قامێك به‌ناوی محه‌مه‌د بو عه‌زیزی ڕاگه‌یاند ، ئه‌و پیاوه گه‌نجه‌ی که خۆسووتاندنی، بووه مایه‌ی هه‌ڵگیرساندنی شۆڕش له‌و وڵاته‌دا.


وتەبێژى وەزارەتى خوێندنى باڵا: وەرگرتنى پرۆپۆزەڵ بۆ دامەزراندنى زانکۆ و پەیمانگەى تایبەت ڕاگیرا | وەزارەتى خوێندنى باڵا و توێژینەوەى زانستى\nوتەبێژى وەزارەتى خوێندنى باڵا: وەرگرتنى پرۆپۆزەڵ بۆ دامەزراندنى زانکۆ و پەیمانگەى تایبەت ڕاگیرا\nوتەبێژى وەزارەتى خوێندنى باڵا و توێژینەوەى زانستى ڕایگەیاند: وەزارەت بڕیاردرا بە ڕاگرتنى وەرگرتنى پرۆپۆزڵ بۆ دامەزراندنى زانکۆ و پەیمانگەى تایبەت لە هەرێمى کوردستان.\nعەباس ئەکرەم وتەبێژى وەزارەتى خوێندنى باڵا و توێژینەوەى زانستى لە لێدوانێکدا ڕونکردنەوەى زیاتریدا و، ڕایگەیاند: بەفەرمانى وەزارى ژمارە (٢٨٦) کە لە ڕێکەوتى (٢٢/٢/٢٠١٨) بە ئیمزاى (د. یوسف گۆران) وەزیرى خوێندنى باڵا و توێژینەوەى زانستى دەرچوە، بڕیاردرا بە ڕاگرتنى وەرگرتنى پرۆپۆزڵ بۆ دامەزراندنى زانکۆ و پەیمانگەى تایبەت لە هەرێمى کوردستان، ڕونیشیکردەوە ئەو بریارە بۆ دیراسەکردن و هەڵسەنگاندنى دۆخى زانکۆ و پەیمانگە تایبەتەکانى کوردستان.\nوتەبێژى وەزارەتى خوێندنى باڵا و توێژینەوەى زانستى وتیشى: بڕیارى ڕاگرتنى وەرگرتنى پرۆپۆزەڵ بۆ دامەزراندنى زانکۆ و پەیمانگەى تایبەت، هاوکاتە لەگەڵ پێکهێنانى (بۆردى باڵاى خوێندنى تایبەت) لە وەزارەتى خوێندنى باڵا و توێژینەوەى زانستى، کە ئەرکى سەرەکى ئەو بۆردە بریتیە لە دیراسەکردنى هەمەلایەنەى دۆخى زانکۆ و پەیمانگە تایبەتەکانى هەرێمى کوردستان و هەڵسەنگاندیان لەڕوى زانستى و ئەکادیمى و کارگێڕى و دارایى و ژێرخانەوە.\nلە کۆتایشدا، ئاشکرایکرد ئەو بڕیارە کە پەیوەستە بەڕاگرتنى وەرگرتنى پرۆپۆزەڵ بۆ دامەزراندنى زانکۆ و پەیمانگەى تایبەت لە ڕێکەوتى (٢٢/٢/٢٠١٨) چۆتە بوارى جێبەجێکردنەوە و تا ڕێکەوتى (٣١/١٢/٢٠١٩) بەردەوام دەبێت.\nلە ئێستادا لە هەرێمى کوردستان (١٥) زانکۆى تایبەت هەیە، هەروەک چەند زانکۆیەکى دیکەش دواى تێپەڕبون بە پڕۆسەکانى دڵنیاى جۆرى و متمانەبەخشین و سەرجەم ڕێکار و ڕێنماییە یاسایى و کارگێڕییەکاندا ڕەزامەندى ئەنجومەنى وەزارەتى خوێندنى باڵا و توێژینەوەى زانستى و، سەرۆکایەتى ئەنجومەنى وەزیرانیان بۆ دامەزراندن وەرگرتوە، هاوکات (١٠) پەیمانگەى تایبەتیش لە هەرێمى کوردستان هەیە.


כורדיפדיה - بارزانی بۆی نیە خۆی کاندیدکاتەوە بۆ سەرۆکی هەرێم و نابێ لەلایەن خەڵکی کوردستانەوە رێگای پێبدرێ!\n📝 بارزانی بۆی نیە خۆی کاندیدکاتەوە بۆ سەرۆکی هەرێم و نابێ لەلایەن خەڵکی کوردستانەوە رێگای پێبدرێ! | קבוצה: מסמכי מפלגות כורדיות | שפת מאמרים: 🏳 کوردیی ناوەڕاست\n📅 Publication date: 11-06-2013\n🏟 מפלגה: ☭ עובד קומוניסטי\n➕ נוסף על ידי (هاوڕێ باخەوان) על Jun 11 2013 9:09PM\n✍ פריט זה עודכן לאחרונה על ידי (بەڕێوەبەری سیستم) על: Jan 9 2017 12:05AM\n👁 פריט זו נצפתה פעמים 7,570


گەنگەشەکا دکتورایێ یا نایاب بۆ :: Duhok Polytechnic University\nگەنگەشەکا دکتورایێ یا نایاب بۆ\nقوتابی (زریان نجاة رشید) ژ كولیژا ته‌كنیكی ئینفورماتیك - ئاكرێ / پشكا ته‌كنه‌لوجیا زانیاری شیای گەنگەشا تێزا خو یا دكتورایێ ب نمرا نایاب بدووماهیک بینیت ئەوا ئەڤرو روژا دوو شەمبى رێكەفتى ٢٠٢٠/١٠/١٩ و ل دەمژمێر ١٠ سپێدێ ل هولا سميناران ل سەروكاتيا زانكويا پوليتەكنيكى يا دهوك هاتیە ئەنجام دان\nپشتی پتر ژ چوار دەمژمێرا گەنگەشە هاتیە کرن لسەر تێزا دكتورايێ یا ب ناف و نیشان\nProposed Remote Controlling Distributed Parallel Computing System over the Cloud System (RCDPCSC)\nهەر ئێک ژ ئەندامێن ليژنا گەنگەشێ ( پ. د. صدیق یوسف امین / سه‌روك، پ. د. سوران ابوبکر محمد/ ئه‌ندام، پ. د. جــاســم مـحمد عبدالجــــبـــار/ ئه‌ندام،، پ.هـ. د. مـیوان بهــجت عبدالــــرزاق/ ئەندام، پ. هـ. د. صــــــبـــــحى رفــيق مــحمد/ ئه‌ندام و سه‌رپه‌رشتێ ئێکێ) ب پێگريا ريێنمايێن ساخلەميى دناف هولا گەنگەشێ دا دئامادەبون و(پ. هـ. د. کامیران حمە علي فرح/ ئه‌ندام، پ. د عـــــــبــــدالـــــــــقــــــادر سنـــــــگــــر/ ئه‌ندام و سه‌رپه‌رشتێ دووێ) ب رێكا ئەلكترونى ئامادە بون و گەنگەشە دگەل قوتابى زریانى هاتە کرن.\nپشتى لیژنا گەنگەشێ بیروبوچون و پشنیارو و پرسیارێن خۆ ئاراستەى قوتابى کرین ، سەروک و ئەندامێن لیژنا گەنگەشێ نمرا نایاب ب قوتابى (زریان نجاة رشید) بەخشى و پیروزباهى لێ هاتنە کرن ژبو بەرهەفکرنا ڤێ تێزێ دبوارێ تەکنەلوجیا زانیاریان دا.\nبو دیاتنا چاوانیا برێڤەبرنا گەنگەشێ سەرەدانا ڤى لینکێ ل خوارێ بکە


هیومان رایتس ۆوچ: دەبێت حكومەت و پەرلەمانی عێراق ئەولەیەت بە دەركردنی یاساكانی مافی مرۆڤ بدەن\nرێكخراوی هیومان رایتس ۆوچ رایگەیاند: دەبێت حكومەت و پەرلەمانی عێراق چەند یاسایەك بۆ چارەسەركردنی كەموكوڕییە سەرەكییەكانی پەیوەست بە مافەكانی مرۆڤ لە سیستمی یاسایی عێراقدا دەربكەن و رێكاریش بۆ كەمكردنەوەی مەترسی كۆرۆنا لەسەر زیندانییەكان بگرنەبەر. دەشڵێت: لەگەڵ پێكهینانی حكومەتی نوێی عیراقدا، ئێستا دەكرێت پەرلەمان سەرنجی لەسەر چاكسازیییە تەشریعییەكان بێت.\nئاوێنە: هیومان رایتس ۆوچ، ئەمڕۆ پێنجشەممە، لە راپۆرتێكدا، چوار بواری سەرەكی پێشێلی مافەكانی مرۆڤی لە عێراق دیاری كردوە كە حكومەت و خولەكانی پێشوی پەرلەمان، لەوبارەیەوە پڕۆژە یاساو پێشنیاریان بۆ پێداوچونەوە ئامادەكردون بەڵام دەنگیان لەسەر نەدراوە.\nوتوشیەتی: لەگەڵ ئەوەش چەند بوارێكی زیاتر هەن كە پێویستیان بە چاكسازیی تەشریعی هەیە تا یاسا عێراقییەكان هاوشانی بنەما نێودەوڵەتییەكان رێبكەن، بەڵام ئەو پڕۆژە یاسایانەی لەو چوار بوارەدا خراونەتەڕو پەیوەستن بە مافی دەستگیركراوان لە دەستڕاگەیشتن بە نوێنەریی یاساییدا، ئەشكەنجەدان، بێسەروشوێنكردن و توندوتیژی خێزانی.\nهیومان رایتس ۆوچ ئاماژەی بەوەداوە كە عێراق پێی ناوەتە قۆناغێكی نوێ و شەڕی داعش بەگشتی كۆتایی هاتوەو دەبێت حكومەت ئەو دەرفەتە بقۆزێتەوە بۆ سەرنج خستنەسەر پاراستنی مافە بنەڕەتییەكانی هاوڵاتیانی عێراق و یاسا عێراقییەكان وا لێبكات لەگەڵ پێودانگە نێودەوڵەتییەكاندا بێنەوە.\nبەگوێرەی راپۆرتەكە یەكێك لەو هەمورانەی كە لە پەرلەمانی عێراق لە ساڵی 2018 خوێندنەوەی یەكەمی بۆ كراوە، هەمواری یاسای پارێزەرایەتی ساڵی 1965ە، رێكخراوەكە داوای كردوە، ئەو هەموارە خوێندنەوەی دوەمی بۆ بكرێت و هەوڵی تێپەڕاندنی بدرێت كە هیچ بودجەیەكی تێناچێت.\nهەر بە گوێرەی راپۆرتەكە لە ساڵی 2017 ژمارەیەك پەرلەمانتار پڕۆژە یاسایەكیان ئامادەكردوە بۆ نەهێشتنی ئەشكەنجەدان و بەگوێرەی پڕۆژە یاساكە، دادوەر دەبێت لەماوەی 24 سەعاتدا، فەرمانی ئەنجامدانی پشكنین بۆ هەر دەستگیركراوێك دەربكات، كە بانگەشەی ئەوە بكا ئەشكەنجە دراوەو هەروەها پڕۆژە یاساكە سزا بەسەر ئەو كەسانەدا دەسەپێنێت كە هەڵدەستن بە ئەشكەنجەدانی هەر كەسێك لەكاتی دەستگیركردنیدا.\nهیومان رایتس ۆوچ وتویەتی: دەنگدان لەسەر ئەم یاسایە هاوكار دەبێت لە چارەسەركردنی ئەو بەكارهێنانەی بەرفراوانەی ئەشكەنجەدان كە لە عێراق هبەكاردەهێنرێت بۆ ناچاركردنی دەستگیركراوان بە دانپێدانان و داواشی لە حكومەت كردوە ئەو پڕۆژە یاسایە رەوانەی پەرلەمان بكات بۆ گفتوگۆكرن لەسەری.\nهەروەها رێكخراوەكە داوای لە حكومەتی عێراق كردوە كە رێكار بگرێتەبەر بۆ كەمكردنەوەی ژمارەی زیندانییەكان لە هەر زیندانێكدا كە زۆر قەرەباڵغن بۆ رێگریكردن لە بڵاوبونەوەی ڤایرۆسی كۆرۆنا.\nهەروەك بەپێی راپۆرتەكە یەكێك دیكە لە پڕۆژە یاساكان بریتییە لە پارێزگاریكردنی هاوڵاتیان لە بێسەروشوێنكردن كە بەگوێرەی كۆمسیۆنی كاروباری بێسەروشوێنكراوان سەربە نەتەوە یەكگرتوەكان، ژمارەی بێسەروشوێنكراوان لەنێوان 250 هەزار بۆ یەك ملیۆن دایە لە عێراق.\nهەروەها ئاماژەی بەوەشداوە كە دەبێت حكومەت پێداچونەوەكانی بۆ پڕۆژە یاسای نەهێشتنی توندوتیژی خێزانی تەواو بكات و پێشكەشی پەرلەمانی بكاتەوە.\nرێكخراوەكە وتویەتی: لەم ساڵانەی دواییدا، پرسی ئاسایش لە عێراق هەژمونی بەسەر ئەجێندا تەشریعی و حكومییەكانەوە هەبوە، بەڵام لە سایەی ئەم حكومەتە نوێیەوە، دەبێت ئەولەویەت بدرێت بە مافەكانی مرۆڤ.


باڵیۆزی ئێران لە بەغدا: پەیوەندیمان لەگەڵ لایەنە سیاسییەکانی کوردستان بەهێزە\nئیرەج مەسجدی، باڵیۆزی ئێران لە بەغدا، 13/1/2018- تاران - فۆتۆ: مێھر\nباڵیۆزی تاران لە بەغدا رایگەیاند، پەیوەندییەکانمان لەگەڵ لایەنە سیاسییەکانی کوردستان بەهێز و مێژووییە.\nئیرەج مەسجدی، باڵیۆزی ئێران لە بەغدا لە کۆنفرانسێکی رۆژنامەوانیدا لە تاران رایگەیاند: "پەیوەندییەکانمان لەگەڵ هێز و لایەنە سیاسییەکانی کوردستان بەهێز و مێژووییە، لەو ماوەیەدا هەوڵمانداوە پەیوەندیەك لەنێوان هەولێر و بەغدا دروستبکەین، کە لە بەرژەوەندی هەردوولا دابێت، ھەروەھا هەوڵدەدەین ھەردوولا بە شێوەیەکی ئاشتیخوازانە بەرەو دانووستان و پەیوەندییەکی تۆکمە هان بدەین".\nمەسجدی،راشیگەیاند: "بە ئامادەیی قاسم سلێمانی، فەرماندەی سوپای قودس هەماهەنگییەکانی نێوان ئێران و عێراق لەبواری سەربازییەوە جددیی و گشتگیرە و لە داهاتووشدا بەردەوامدەبێت. پەیوەندی بەهێزمان لەگەڵ وەزارەتی بەرگری، ناوخۆ و حەشدی شەعبی و پۆلیسی عێراقی هەیە".\nلە بەشێكی دیكەی كۆنگرە رۆژنامەوانیەكەدا مەسجدی گوتی: "عێراق ئێستا گەیشتووەتە قۆناغێکی نوێ و گرینگ کە هەمان قۆناغی بنیاتنانەوە و داڕشتنەوەی بنەما ئابوورییەکان و پەیوەندییە سیاسییەکانە. بێگومان لەو قۆناغەدا ئێران رۆڵێكی بێ هاوتا و گرینگ لەو وڵاتەدا دەگێڕێت".


سێڵفی، لە دونیای ئەدەبییاتدا\nتاریخ ایجاد در چهارشنبه, 10 شهریور 1395 13:40\nلە تۆڕە کۆمەڵایەتییەکانی وەک فەیسبووک و تویتر و... رۆژانە بە دانانی وێنە لە خۆمان و لە کەسە نزیکەکانمان و بە دابەشکردنی بیرو ڕا و هەست و نەستمان لەگەڵ خەڵکی، زیاتر لە جاران (هەڵبەت رەنگە هەر بۆ بەراوردکردنیش نەبێ)، ژیانی پریڤات و خۆیی دەخەینە بەر دیدەی ئەوانی تر. رەنگە ئەمە لە سەرەتادا بۆمان ئاسان نەبووبێ، بەڵام لۆژیک و مەنتقی تۆڕە کۆمەڵایەتییەکان و ئەوەیکە زۆرینە خەریکی ئەم شتەن، بەرەبەرە متمانەی پێ بەخشیوین و ئیتر بێ ترس و لەرز ئامادەین بەشێک لە لایەنە دەروونییەکانی ژیانی خۆمان بخەینە روو.\nئەم دیاردەیە تەنیا لە تۆڕە کۆمەڵایەتییەکاندا نابینرێ، بەڵکو پەلی هاویشتووەتە ناو ئەدەبییاتیش. بۆ وێنە لە نۆروێژ لێکۆڵەران باس لەوە دەکەن کە لە ساڵی دووهەزارەوە، دیاردەیەک بە ناوی 'سێڵفی' یان وێنە گرتن لە خۆ لە ئەدەبییات دا سەری هەڵداوە کە تێیدا نووسەر ژیانی خۆی یان کەسەکانی نێزیک لە خۆی دەکا بە بابەتی نووسین، جا دەکرێ ئەم بابەتە وەک خۆی باس بکرێ، یان بە دەوریا شتی تر هەڵچنرێ. کاڕل ئوڤە کناوگۆر Karl Ove Knausgård یەکێک لەو نووسەرانەیە کە ئەم کارەی کردووە و لەو کتێبەی نووسیویەتی، باسی نزیکترین کەسەکانی خۆی کردووە کە ئەمە دوواتر ئەو پرسیارە ئەخلاقییەی جوڵاندووە کە داخۆ نووسەر تا چەندە مافی ئەوەی هەیە بێ پرسی ئەوانی تر، ئەوان بکا بە بابەتی نووسینەکانی.\nبەڵام هۆکاری سێڵفی چییە؟\nوەک دەزانن بە درێژایی مێژووی نووسینی ئەدەبی، نووسەران زۆربەی کات ئەزموونەکانی ژیانی خۆیانیان کردووە بە هەوێنی بەرهەمەکانیان. کەواتە سێڵڤی دیاردەیەکی زۆر نوێ نیە، بەڵام کاتێک کتێب وای لێدێ کە کەسەکان زۆر بە ئاسانی خۆیانی تیا دەناسنەوە، ئەمە ئیتر جیاوازە لە ئەزموونەکانی پێشوو.\nداخۆ هۆکاری سەرەکیی سێڵفی، تۆڕە کۆمەڵایەتییەکان و کاریگەریی ئەوان لە سەر ئەدەبییات نییە؟\n١ سێپتامبری ٢٠١٦\nیەکەم رۆژ کوڕە سی و حەوت بزماری داکوتی. لە حەوتووەکانی داهاتوودا، بە گوێرەی زاڵبوونی بەسەر توڕەییەکەیدا، ژمارەی بزمارە داکوتراوەکان کەمیان کرد. کوڕەکە تێگەیشت زاڵبوون بەسەر توڕەییەکەیدا ئاسانترە لە داکوتانی بزمار بە نەردەکەدا.


NRT TV | تەکنەلۆژیا | کاریگەری سەیرکردنی شاشەی کۆمپیوتەر و موبایل بۆ سەر چاوی منداڵان\n19974 جار خوێندراوەتەوە\nخوگرتنی منداڵان بە تەماشاکردنی موبایل یان ئای پاد و هەر شاشەیەکی ئەلیکترۆنی کاردەکاتە سەر بیناییان و پرۆفیسۆر جەیمس والفسن لە زانکۆی ئاوستن سەبارەت بە تەندروستی منداڵان و تەماشاکردنی شاشەکان دەڵێت " ئێستا ئەوە دەبینین بەهۆی تەماشاکردنی شاشەی ئەلیکترۆنی تەنانەت منداڵانیش گرفتی وشک بوونی چاویان هەیە".\nدەنگى ئەمریکا بڵاویکردووەتەوە، پرۆفیسۆر والفسن دەشڵێت " فرمێسک هەمیشە بە ئاستێکی کەم لەسەر چاوەکاندایە نەک تەنها لەو کاتەی کە دەگرییەی و بەبێ منەوەی ئەمە ناتوانیت ببینیت".\nبەڵام ئێستا بەرنامەیەکی کۆمپیوتەری دهاتووە بۆ ئەوەی بزانرێت تا چەندێک کۆمپیوتەر کاری کردووەتە سەر چاوەکانت بە ڕێگای ئەم بەرنامەیە وەڵامی چەند پرسیارێک دەدەیتەوە و بۆ ماوەیەکیش تەماشای شاشەکە دەکەیت بۆ ئەوەی ئەوە بزانیت چەندێک کۆمپیوتەر و شاشەکان کاریان کردووەتە سەر چاوەکانت تا چەندێکی تر دەتوانیت تەماشای کۆمپوتەرەکەت بکەیت.


ماڵپەری فیردەوس | ئایا دەست نوێژ لە عەورەتی مناڵ دەشكێت ؟\nسەردێری پرسیار:ئایا دەست نوێژ لە عەورەتی مناڵ دەشكێت ؟\nبەرواری دانان :2018-12-19 کۆدی پرسیار:918\nپرسیار // دایک سەری مناڵ دەشوات ، ئایا دەست نوێژی دەشکێت ئەگەر دەستی بەر عەورەتی مناڵی بکەوێت ؟\nوەڵام // جیاوازی ھەیە لەنێوان زانایان سەبارەت بە دەست لە عەورەتی مناڵ دان دەست نوێژ دەشکێنێت یان نە ، دوو وتە ھەیە :\nیەکەم : ھەندێک زانا بۆ ئەوە چوون دەست لە عەورەتی مناڵ دان دەست نوێژ دەشکێنێت .\nزانایانی اللجنە الدائمە دەڵێن : (( دەست لەعەورەت دان بێ بەربەست دەست نوێژ دەشکێنێت ، جا چ دەست بەرکەوتووەکە بچووک یان گەورە ، .... )) " فتاوى اللجنة الدائمة " (5/ 265) .\nدووەم : ھەندێک زانا بۆ ئەوە چوون دەست لە عەورەتی مناڵ دان دەست نوێژ ناشکێنێت .\nابن قدامە ڕەحمەتی خوای لێ بێت دەفەرمووێت : (( لە زوھری و ئەوزاعی نقل کراوە : دەست نوێژ گرتنەوە نییە لەسەر ئەو کەسەی دەست لە زەکەری مناڵ دەدات ، چونکە دروستە دەستی لێ بدەیت و سەیری بکەیت . )) " المغني " (1/118) .\nوتەی ڕاست دەست نوێژ ناشکێت بە دەست لە عەورەتی مناڵ دان ، واللە أعلم .


2- لە پاڵ ئەکاونتەکەی خۆما ئەکاونت و پەیجێك بە ناوێکی خوازراوی سەرنجڕاکێشەوە دەکەمەوە و ئەوسا بە بێ سڵەمینەوە کێم ویست بە دڵی خۆم دەیشۆمەوە و سوك و ڕسوای دەکەم و دونیای لەبەرچاو دەخەم. بۆ نمونە لەبری ناوهێنانی مەلا بەختیار بەو شێوەیەی سەرەوە دەنوسم (مەلا کەمتیار) یان (مەلا حیکمەت) یان ( سەرشۆڕی بنەماڵەی تاڵەبانی) یان ( داگیرکەری ژنی خەڵك) ... هتد. لە پەلاماردانی پیاوانی دەسەڵاتا لەڕێگای ئەکاونت و پەیجە خوازراوەکەمەوە توند تر دەبم و یەکە بەیەکە ناویان دێنم بە بێ ترس و لەرز. (بەڵام لە ئەکاونت و پەیجەکەی خۆمدا تەنها دەڵێم؛ ئەوان.. ئەمان.. حیزبە ڕسواکان.. دەسەڵاتی خیانەتکار.. یان تەنها بە تەوسێکەوە ناویان دێنم ) بۆ نا؟ چیم لەسەر دەکەوێت؟! خۆ کەس نازانێت منم!، تاکو لە کاتی گەڕانەوەم بۆ کوردستان گەڕم پێ بکەن و فریای سەردانی خزمان و سەیران و گەشت و گەعدەکانی نادی و سەیرانەکانم نەکەوم!. پیاوی زیرەك و هۆشیار دەبێت بزانێت چۆن خەبات دەکات و لەسەریشی ناکەوێت و نابێت بە ماڵ بەسەریەوە!.


پارتی ھەڕەشە لەژمارەیەک کادیری یەکێتیی دەکات..ھێزە ئەمنیەکان ئاگاداردەکرێنەوە\nلەدوای ھەڵبژاردنە پەرلەمانیەکەی ھەرێم ئاسایشی پارتی لەھەولێر ھەڕەشە لەژمارەیەک کادیری یەکێتیی دەکات و چاودێری دەخاتەسەریان، بەرپرسێکی یەکێتیش لەوبارەیەوە ھۆشداریدەدات و ڕایدەگەیەنێت، "ھێزە ئەمنیەکانمان ئاگادارکردۆتەوە پێویستە ئەو جۆرە کارانەیان ڕابگرن".\nبەگوێرەی زانیاریەکانی SNN، لەڕێگەی پەیوەندی جیاجیاوە ھەڕەشە لەزیاتر لە ٢٢ کادری یەکێتیی کراوە کە لەھەڵبژاردنەکەی پەرلەمان کاریانکردوە بۆ کۆکردنەوەی دەنگ، جگەلەوەش بەبیانوی تەقەکردنەوە فەرمانی دەستگیرکردن بۆ ژمارەیەک کادر دەرکراوە.\nڕێبوار ئیسماعیل جێگری لێپرسراوی مەڵبەندی ھەولێری یەکێتیی بەSNNی ڕاگەیاند، "پرۆسەی ھەڵبژاردنەکەی پەرلەمان، پرۆسەیەکی ھەستیارو پڕ ململانێ، لەچوارچێوەی جێبەجێکردنی ئەرکەکانیان، ھەڤاڵانی ئێمە ڕوبەڕوی چاوسورکردنەوەو توندوتیژی بونەوە لەزۆربەی بنکەکانی دەنگدانیش ئەو حاڵەتە بینراوە، ئێستاش پاشماوەی ئەو چاودێریکردنە لەلایەن لایەنێکی سیاسی دیاریکراو ماوەو لەژێر چاودێریدان".\nوتیشی:"داوادەکەین ئەو چاودێریکردنەی کادرەکانمان کۆتایی پێبھێندرێت، لەڕێگەی کەناڵی تایبەت بەخۆمان دامودەزگا ئەمنیەکانی ھەولێرمان ئاگادارکردۆتەوە، ئەو جۆرە کارانە بەیاسایی نازانین و پێویستە کۆتایی پێبھێندرێت و لەئێستاشدا بەشێک لەو کێشانەمان چارەسەرکردوەو لەھەوڵداین بۆ چارەسەری ئەو کێشانە".\nبەوتەی ئەو بەرپرسەی یەکێتیی، لەزۆر شوێن شەڕو ئاڵۆزی ڕویداوەو کادرەکانیان لەلایەن ئاسایشەوە دەستبەسەرکراون و داواشدەکات، کۆتایی بەو جۆرەکارانە بھێندرێت و چیتر چاودێری ھیچ کادرو ئەندامێکی یەکێتیی نەکرێت.\n8 مانگ پێشتر - Oct 12 2018 7:47PM


کوردستان میدیا: بە بۆنەی دەستپێکی سەری ساڵی نوێی خوێندن لە کوردستان و ئێراندا، یەکیەتیی پیشەیی مامۆستایانی کوردستانی ئێران پەیامێکیان بڵاو کردەوە.\nپه‌یامی یه‌کیه‌تیی پیشه‌یی مامۆستایانی کوردستانی ئێران، بۆ ساڵی خوێندنی ١٣٩٩-١٣٩٨ی هه‌تاوی له قوتابخانه‌كانی ڕۆژهه‌ڵاتی كوردستان.\nسه‌ره‌تا به بۆنه‌ی كرانه‌وه‌ی قوتابخانه‌كان له كوردستان و ئێران له ناخی دڵمانه‌وه پیرۆزبایی خۆمان ئاراسته‌ی قوتابییان و خوێندكاران و مامۆستایانی سه‌نگه‌ری زانست ده‌كه‌ین. هیوادارین ساڵی تازه‌ی خوێندن، ساڵی سه‌ركه‌وتن و وه‌دیهاتنی ئامانج و مافه ڕه‌واكانی گه‌لی كورد بێت.\nهه‌ر وه‌ک ده‌زانن دوای کۆتاییهاتنی پشووی هاوینه، وه‌رزی نوێی خوێندن ده‌ست پێده‌کات. ده‌ستپێکردنی وه‌رزی نوێی خوێندن، هاوکاته له‌گه‌ڵ قه‌یرانێکی قووڵی ئابووری، سیاسی و کۆمه‌ڵایه‌تی، که له ئاکامی سیاسه‌تی چه‌وت و دوژمنکارانه‌ی ڕێژیمی دژی گه‌لی و دواکه‌وتووی کۆماری به‌ناو ئیسلامی، ته‌نگی به کۆمه‌ڵانی وه‌زاڵه‌هاتووی خه‌ڵکی ئێران و کوردستان هه‌ڵچنیوه. له وه‌ها بارودۆخێکدا، بنه‌ماڵه‌کان به‌سه‌ختی پێداویستیی خوێندنی منداڵه‌کانیان دابین ده‌که‌ن و به هه‌زار ئاوات و ئاره‌زووه‌وه منداڵه‌کانیان ده‌نێرنه قوتابخانه، به‌و هیوایه قۆناغه یه‌ک له دوای یه‌که‌کانی زانست و پێشکه‌وتن به سه‌رکه‌وتوویی تێپه‌ڕ بکه‌ن و داهاتوویەکی گه‌ش بۆ خۆیان ده‌سته‌به‌ر بکه‌ن. به‌ڵام به‌پێچه‌وانه‌ی چاوه‌ڕوانیی بنه‌ماڵه‌کان، کۆی سیستمی په‌روه‌رده و فێرکاریی ڕێژیم، به‌هۆی ڕووبه‌ڕووبوونه‌وه له‌گه‌ڵ کۆمه‌ڵێک قه‌یرانی به‌ربڵاو و هه‌مه‌لایه‌نه، له ئاست وه‌ها چاوه‌ڕوانییەکدا ده‌سته‌وه‌ستانه. سیستمی په‌روه‌رده‌ی ناوه‌ندگه‌را و سه‌ره‌ڕۆی ویلایه‌تی فه‌قیهـ، نه‌ته‌نیا فاکته‌ری گۆڕانکاری و پێشکه‌وتن نییه، به‌ڵکوو بۆ خۆشی بە دوژمنی سه‌ره‌کیی پێشکه‌وتن به ئه‌ژمار دێت.\nسیستمی په‌روه‌رده و فێرکاری، دامه‌زراوه‌یه‌کی سه‌ربه‌خۆ نییه، به‌ڵکوو له‌نێو به‌ستێنێکی گه‌وره‌ی ئابووری، سیاسی و کۆمه‌ڵایه‌تیی به‌ربڵاودا هه‌ڵکه‌وتووه و له ئه‌نجامدا بووه‌ته شوێنی ڕه‌نگدانه‌وه‌ی هه‌لومه‌رجی سیاسی، ئابووری و کۆمه‌ڵایه‌تی. که‌وابوو ئاوڕدانه‌وه له سیستەمی په‌روه‌رده به‌بێ په‌رژانه سه‌ر لایه‌نی به‌رانبه‌ر، ناته‌واوه. بۆ وێنه له بواری ئابووریدا، دوو فاکته‌ری قه‌یرانی ئابووری و زاڵبوونی ئه‌ندێشه‌ی لیبڕالی، ته‌نگی به سیستمی په‌روه‌رده هه‌ڵچنیوه و ڕووبه‌ڕووی کۆمه‌ڵێک قه‌یرانی چاره‌سه‌رنه‌کراو بووه‌ته‌وه. فاکته‌ری قه‌یرانی ئابووری له ئاکامی گه‌نده‌ڵی و به‌تاڵانبردنی سه‌روه‌ت و سامانی وڵات له لایه‌ن به‌ڕێوه‌به‌رانی دز و جه‌رده و بنه‌ماڵه و خزم و که‌سه دواکه‌وتووه‌کانیانه‌وه سه‌ری هه‌ڵداوه. سه‌رباری ئه‌م هۆکاره، فاکته‌ری ته‌حریمی ئه‌مریکا و هاوپه‌یمانانی، له ئاکامی سیاسه‌تی شه‌ڕخوازانه و تێرۆریستیی ڕێژیم ڕوو به وڵاتانی ده‌ره‌وه، بووه‌ته هۆی ئه‌وه‌ی که وه‌زاره‌تی په‌روه‌رده له دابینکردنی لانیکه‌می پێداویستییه‌کانی خوێندن بۆ قوتابییان ده‌سته‌وه‌ستان بێت. سه‌باره‌ت به فاکته‌ری دووهه‌م ده‌بێ بوترێت، له ئه‌نجامی زاڵبوونی ئه‌ندێشه و هزری لیبڕالی به مه‌به‌ستی قازانج و به‌رژه‌وه‌ندیی تاقمێکی هه‌لپه‌ره‌ست، کۆمه‌ڵێک ده‌رکه‌وته‌ی نه‌رێنی و خراپ وه‌ک دامه‌زراندنی قوتابخانه‌ی که‌رتی تایبه‌ت، پڕوپاگەندە و ئاسانکاریی به‌رده‌وام له‌م بواره‌دا، هه‌وڵدان بۆ زه‌قکردنه‌وه‌ی قوتابخانه‌ی نموونه و بیر تیژان، به واتایەکی تر جیاکردنه‌وه‌ی قوتابیی باش و خراپ له یه‌کتر، ڕوانینی دووچاوه‌کی سیستماتیک و به‌فه‌رمی ناسینی ئه‌م دیارده‌یه، به‌گشتی دروستکردنی که‌ش و هه‌وای کێبه‌ڕکێی له‌غاو پچڕاو، ته‌شنه‌دان به ئه‌ندێشه‌ی هه‌ڵکه‌وته‌خوازی و پشتگوێخستنی حه‌شیمه‌تێکی زۆر له قوتابییان، دووپینگی فێرکاری به مه‌به‌ستی ده‌ربازکردنی قه‌ڵای سامناکی کونکوور و له ئاکامدا ته‌شنه‌دان به پیشه‌سازی، مه‌دره‌کی بێ ناوه‌ڕۆک و ناته‌با له‌گه‌ڵ ژیانی سه‌رده‌می لێ که‌وتووه‌ته‌وه.\nله بواری سیاسه‌تدا، دوو فاکته‌ری زاڵ، واته بناژۆخوازی و زێده‌خوازیی مه‌زهه‌بی شێعه و شۆڤێنیزمی ئێرانی له‌سه‌ر بنه‌مای زمان و فه‌رهه‌نگ و مێژووی نه‌ته‌وه‌ی باڵاده‌ست، به‌خه‌ستی له کتێبه ده‌رسی و به‌رنامه و پرۆگرامی ڕۆژانه‌ی خوێندندا ڕه‌نگی داوه‌ته‌وه و به‌زۆر به‌سه‌ر نه‌ته‌وه بنده‌سته‌کاندا سه‌پێندراوه. له ئه‌نجامی ئه‌م دۆخه‌دا، په‌روه‌رده و فێرکاری به‌ره‌و سیستەمێکی ئایدیۆلۆژیک و سه‌ره‌ڕۆ بردووه و ئه‌وی تری وه‌کوو کورد، ئازه‌ری، به‌لووچ و... به تایبه‌تمه‌ندیی زمانی و ئایینی دیکه‌وه له کتێبه ده‌رسییه‌کاندا بوونی نییه.\nله بواری کۆمه‌ڵایه‌تیشدا به هه‌مان شێوه‌ی سه‌ره‌وه، لێکترازان و بێسه‌روبه‌ره‌یی له لووتکه‌دایه. ته‌شه‌نه‌کردنی ئه‌م جۆره ڕوانینه بۆ نێو سیستمی په‌روه‌رده، فه‌رته‌نه و ئاژاوه‌یه‌کی سه‌یر و سه‌مه‌ری هێناوه‌ته گوڕێ و ناهۆمێدی و بێهیوایی باڵی به سه‌ر چالاکیی مامۆستا و قوتابیدا کێشاوه و کۆی سیستمی په‌روه‌رده‌ی به‌ره‌و داهاتوویەکی نادیار بردووه و بێ هیوایی له چڵه‌پۆپه‌ی خۆیدایه.\nمامۆستایانی ئازا و به‌ئه‌مه‌گ!\nهه‌ر وه‌ک به کورتی ئاماژه‌مان پێدا، له ئاکامی قه‌یرانی گشتیی زاڵ به سه‌ر وڵاتدا، سیستمی په‌روه‌رده‌ش تووشی قه‌یرانێکی قووڵ بووه‌ته‌وه. که‌وابوو ئه‌رکی مامۆستایان له‌م ساڵه‌دا به به‌راورد له‌گه‌ڵ ساڵانی ڕابردوو چه‌ند قات زیاتره. له وه‌ها هه‌لومه‌رجێکدا، ئه‌رکی مامۆستا به ته‌نیا له چوارچێوه‌ی کلاسی وانه‌وتنه‌وه‌دا قه‌تیس و به‌رته‌سک نابێته‌وه. ئه‌گه‌ر پێمان وابێت، ده‌بێ هه‌لومه‌رجێکی جیاواز له‌گه‌ڵ ئه‌م دۆخه بێته ئاراوه و پێویسته گۆڕانکارییەکی بنه‌ڕه‌تی سه‌ر هه‌ڵبدات، هه‌ر وه‌ک چۆن تاقمێک له بیردۆزانی بواری په‌روه‌رده‌ی فێرکاریی ڕادیکاڵ وه‌کوو "پائۆلۆ فریره" و "جۆرج کاونتس" و... پێداگریی له‌سه‌ر ده‌که‌ن، ده‌بێ قوتابخانه له دوو ئاستدا ببێته مه‌کۆی مقاومه‌ت و به‌رخۆدان. له ئاستی یه‌که‌مدا، پێش هه‌موو شتێک ده‌بێ مامۆستایان له هه‌وڵی په‌روه‌رده‌ی نه‌وه‌یه‌کی ئازا، هۆشیار و بوێر بۆ داهاتوو و به‌ڕێوه‌بردنی کاروباری وڵاتدا بن. له لایەکی تره‌وه به یه‌کگرتوویی و یه‌کڕیزیی هه‌رچی زیاتری یه‌کێتیی پیشه‌یی مامۆستایان، به ده‌ربڕینی ناڕه‌زایه‌تیی مه‌ده‌نی و پیشه‌یی، بردنه سه‌ره‌وه‌ی ئاستی داخوازییه‌کانی مامۆستایان و لێکگرێدانی خه‌باتی مامۆستایان له‌گه‌ڵ چین و توێژه‌کانی دیکه‌ی کۆمه‌ڵگا، وه‌ک خوێندکاران، ژنان، کرێکاران و نه‌ته‌وه بنده‌سته‌کان و... هه‌رچی زیاتر ڕێژیم به چۆکدا بهێنن. هه‌ر وه‌ک چۆن هه‌ندێک له بیردۆزانی بواری په‌روه‌رده جه‌ختی له‌سه‌ر ده‌که‌نه‌وه، ئه‌گه‌ر سیستمی په‌روه‌رده بۆ وه‌دیهێنانی ئازادی و خه‌بات دژی سته‌م و هه‌ڵاواردن هه‌وڵ نه‌دات، شایانی ئه‌وه نییه ناوی فێرکاریی لێ بنێن. ده‌بێ له‌و ڕاستییه‌ش ئاگادار بین، به بوونی وه‌ها ڕێژیمگه‌لێک هیچ جۆره پێشکه‌وتن و پێشوه‌چوونێک مسۆگه‌ر نابێت و سیستمێکی په‌روه‌رده‌ی سه‌رده‌مییانه نایه‌ته ئاراوه.\nقوتابییانی هۆشیار و چاوکراوه!\nله هه‌موو کۆمه‌ڵگایەکی پێشکه‌وتوودا له قوتابییان وه‌کوو باسکی به‌هێزی گه‌ل و هیوای داهاتوو ده‌ڕوانن. هه‌ر بۆیه له ئێوه‌ش چاوه‌ڕان ده‌کرێت، له‌م هه‌لومه‌رجه هه‌ستیاره‌دا به کرده‌وه پاڵپشتیی مامۆستایانی خۆتان بن و ڕۆڵ و قورسایی پێگه‌ی به هێزی خۆتان نیشان بده‌ن. ده‌بێ له‌و ڕاستییه‌ش تێبگه‌ن، به‌بێ فیداکاریی نه‌وه‌یه‌کی ئازا و هۆشیار، گه‌یشتن به ئامانجه‌کان ئیمکانی نییه. هه‌ر وه‌ک پێشینییان وتوویانه، مه‌ل به باڵێک نافڕێت و ده‌ربازبوون له‌م دۆخه ناله‌باره به تاقی ته‌نیا به توێژی مامۆستا جێبه‌جێ نابێت. که‌وایه پێویسته قوتابییانیش وه‌ک لایه‌نێکی دیکه‌ی خه‌بات، شێلگیرانه و لێبڕاوانه قۆڵی لێ هه‌ڵبماڵن و بێنه مه‌یدان و ببنه پاڵپشت و یارمه‌تیده‌ری مامۆستایان. له هه‌مان کاتدا بنه‌ماڵه‌کانیان له‌مه‌ڕ ئه‌م دۆخه ناله‌باره ئاگادار بکه‌نه‌وه، تاکوو به پاڵپشتی و یه‌کڕیزیی هه‌مه‌لایه‌نه ئه‌م قوناغه هه‌ستیاره تێپه‌ڕ بکه‌ین. هه‌ر وه‌ک بۆ خۆشتان ئاگادارن، له‌م ڕۆژانه‌دا له وڵاتی "هۆنکۆنگ" خوێندکاران و خه‌ڵکی ناڕازی هاتوونه‌ته مه‌یدان و له نوێترین هه‌ڵوێستدا، قوتابییان بۆ یارمه‌تی و پشتیوانیی خه‌ڵکی ناڕازی له یه‌که‌مین ڕۆژی قوتابخانه‌دا زنجیره‌ی ناڕه‌زایه‌تیی ئینسانییان پێکهێناوه.\nیه‌كیه‌تیی پیشه‌یی مامۆستایانی كوردستانی ئێران له‌سه‌ر ئه‌و باوه‌ڕه‌یه كه ده‌بێ هه‌موو هاونیشتمانییان، مامۆستایان و قوتابییان له‌و ڕاستییه تێبگه‌ن، به‌بێ یارمه‌تی و یه‌کگرتوویی هه‌موو چین و توێژێکی کۆمه‌ڵگا، ده‌ربازبوون له ده‌ست دێوەزمه و شێرپه‌نجه‌ی ڕێژیمی گه‌نده‌ڵی ئاخوندی ئیمکانی نییه و به بوونی ڕێژیمێکی دڕنده و دواکه‌وتووی له‌م چه‌شنه، سیستمێکی په‌روه‌رده‌ی دێموکرات، کراوه و فره‌ڕه‌هه‌ند به دوور له هه‌ر جۆره جیاوازیی ئایینی، نه‌ته‌وه‌یی و ڕه‌گه‌زی و...، هه‌روه‌ها پێشکه‌وتنخواز و ڕوو به داهاتوو مومکین نییه.\nیه‌كیه‌تیی پێشه‌یی مامۆستایانی كوردستانی ئێران\n٣٠ی خه‌رمانانی ١٣٩٨ی هه‌تاوی


لەگەڵ ڕووداوەکاندا: ترامپ لە تەرازووی کۆنگرێسدا\nسەرۆک دانۆڵد ترامپ بووە سێهەمین سەرۆکی ئەمریکا لەلایەن ئەنجومەنی نوێنەرانی وڵاتەکەوە بڕیاری لەکارلادانی بدرێت پاش لێکۆڵینەوە کردن لەگەڵیدا، لەو پرۆسەیەی لە ئەمریکادا بە ئیمپیچمێنت ناودێر دەکرێت.\nئەنجومەنی نوێنەرانی ئەمریکا بە دوو هۆکار بڕیاری داوە بۆدادگاییکردن و لەکارلادانی سەرۆک ترامپ، یەکەمیان؛ خراپ بەکارهێنانی دەسەڵات، دووهەمیشیان؛ تەگەرە و کۆسپ خستنە بەردەم لێکۆڵینەوەکانی کۆنگرێس.\nڕۆژی چوارشەممە بەر لە دەنگدانەکە بۆ چەند کاتژمێرێککۆمارییەکان و دیموکراتەکان لە ئەنجومەنی نوێنەراندا مشتومڕێکی گەرموگوڕیان هەبوو لەسەر تەواوی پرۆسەی ئیمپیچمێنتەکە و تەواوی قسەکانی ئەندامانیش لەسەر ئەوە بووە بۆچی دەنگ دەدەن بە لادانی سەرۆک ترامپ و یان بۆچی دەنگی پێنادەن.\nدیموکراتەکان دەڵێن ئەوە ئەرکە لە ئەستۆیان پاش ئەو هەڵانەی سەرۆک ترامپ کردوونی پێویستە دەنگ بە لادانی بدرێت. کۆمارییەکانیش بەردەوام جەختیان کردۆتەوە لەوەی دەنگدان بە لادانی سەرۆک ترامپ لە پۆستەکەی هەڵەیەکی گەورەیە.\nدکتۆر کرمانج گوندی، زانکۆی تەنەسی ستەیت.\nهەرچۆنێک بێت لە کۆتاییدا دەنگدان کرا و بەندی یەکەمی ئیمپیچمێنتەکە بە 229 دەنگی ئا و 197 دەنگی نا پەسەند کرا و هەرچی بەندی دووهەمیشیانە واتە تەگەرە و کۆسپ خستنە بەردەم کۆنگرێس بە 229 دەنگی ئا بەرامبەر بە 198 دەنگی نا پەسەندکرا.\nدوو ئەندامی دیموکرات لە ئەنجومەنی نوێنەران ( کۆڵن پیترسن، نوێنەری ستانی مینەسۆتا و جێف ڤان درو، نوێنەری ستانی نیوجێرسی) دەنگیان بە نا داوە لەسەر هەردوو بەندەکە.\nهەندێک لە سەرچاوەکانی هەواڵ باس لەوە دەکەن دەشێت بەمزووانە، ئەو دوودیموکراتە لە ئەنجومەنی نوێنەران، سەنگەری خۆیان بگوازنەوە بۆ ناو کۆمارییەکان.\nجارید گۆڵدن، نوێنەری ستانی مەین، کە دیموکراتە دەنگی خۆی بە یەکێک لە بەندەکان داوە و ئەوی تریان بە نا دەنگی لەسەر داوە.\nجەستن ئامش، پێشتر کۆماری بووە و ئێستا سەربەخۆیە و نوێنەری ستانی مەشیگانە دەنگی بە ئا داوە بۆ هەردوو بەندی ئیمپیچمێنتی سەرۆک ترامپ.\nئەم بڕیارە کە لە ئەنجومەنی نوێنەراندا پەسەندکراوە بۆ لەکارلادانی سەرۆک ترامپ دەچێتە بەردەم سیناتی ئەمریکا کە کۆمارییەکان تیایدا زۆرینەن، وەهاش چاوەڕوان دەکرێت لە مانگی یەکی داهاتوودا سینات دەنگی لەسەر بدات.\nمچ مککۆنێڵ، ڕێبەری زۆرینەی کۆمارییەکان لە سینات، ڕۆژی سێشەممە بە ئەندامانی کۆماریی وتووە لە کۆتایی هەفتەدا بڕیار لەسەر ڕۆژێکی دیاریکراو دەدات بۆ دەستکردن بە وتووێژەکانی ناو سینات لەسەر ئەم دۆسێیە. بڕیاری یەکلاکەرەوە لای سیناتە بۆ گوناهبارکردن و لەکارلادانی سەرۆک ترامپ.\nهەرچۆنێک بێت وەک هەندێک لە میدیاکانی ئەمریکا ئاماژەیان پێکردووە، نانسی پیلۆسی، سەرۆکی ئەنجومەنی نوێنەران باسی لەوە کردووە وابەستە نییە بەوەی ئەو بەرنوسە پەسەندکراوە بنێرێت بۆ سینات، ئەمەش وەک هەنگاو و هەڵوێستێکی سەرسوڕهێنەر لێی دەڕوانرێت چونکە تەواوی پرۆسەی گوناهبارکردن و لەکارلادانی سەرۆک ترامپ دەخاتە بارێکی نادیارەوە.\nسەرۆک ترامپ، هاوکاتی دەنگدانەکەی ئەنجومەنی نوێنەران جەختی لەوە دەکردەوە ئەو دەنگدانە زیان بە ئایندەی سیاسی دیموکراتەکان دەگەیەنێت نەک هی دانۆڵد ترامپ.\nسەرۆک ترامپ دەڵێت " ئەو دەنگدانەی دیموکراتەکانی ئەنجومەنی نوێنەران بریتیە لە خۆکوشتنی سیاسییان."\nئایا بڕیاری ئەنجومەنی نوێنەرانی ئەمریکا بۆ لادانی سەرۆکی ئەمریکا لە پۆستەکەی بڕیارێکی سیاسییە یان لەسەر بنچینەی دەستورە؟\nئایا سیناتی ئەمریکا کە کۆمارییەکان زۆرینەن، ئەم بڕیارەی ئەنجومەنی نوێنەران پەسەند دەکەن؟\nئایا بڕیارەکەی ئەنجومەنی نوێنەران کاریگەری دەبێت بەسەر هەڵبژاردنی ساڵی 2020 ی سەرۆکایەتی ئەمریکاوە؟\nدکتۆر کرمانج گوندی، لە زانکۆی تەنەسی ستەیت، لە بەرنامەی لەگەڵ ڕووداوەکاندا وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:


داوای ناردنی هێزی زیاتر لە بەغداوە دەکات\nراکان سەعید: هەڵکردنی ئاڵای کوردستان لەسەر بارەگای یەکێتی موزایەدەی سیاسییە\n- 1/9/2019 10:05:00 AM 17207 جار خوێندراوەتەوە\nپارێزگاری کەرکوک بە وەکالەت رایگەیاند، هەڵکردنی ئاڵای کوردستان لەسەر بارەگای یەکێتی لە کەرکوک موزایەدەی سیاسییە و هاوکات داوا دەکات لە بەغداوە هێزی زیاتر رەوانەی شارەکە بکرێت.\nشەوی رابردوو مەڵبەندی کەرکوکی یەکێتی نیشتیمانی کوردستان ئاڵای کوردستانی لەسەر بارەگاکەی لە شاری کەرکوک هەڵکرد و رایگەیاند، "کەرکوک کە ناوچەی جێناکۆکە و بەپێی دەستوری عێراق هیچ رێگرییەکی یاسایی بۆ هەڵنەکردنی ئاڵای کوردستان نییە".\nراکان سەعید، پارێزگاری کەرکوک بە وەکالەت ئەمڕۆ چوارشەممە لە راگەیەندراوێکدا هەڵکردنی ئاڵای کوردستان لە لایەن یەکێتییەوە لە کەرکوک بە "هاندانی تیرۆر و نەفس نزمەکان و کارێکی نابەرپرسیارانە ناوبرد و داوا لە فەرماندەیی هێزە چەکدارەکان و سەرۆک وەزیرانی عێراق دەکات بەپەلە ئەم رەوشە نەهێڵن".\nئاماژەی بەوەشکردووە، "داواکارین لە خەڵکی خۆشەویستی کەرکوک بە هەموو پێکهاتەکانییانەوە دوای موزایەدەی سیاسی نەکەون کە گرنگیی بە ئاسایشی هاوڵاتیان و خزمەتکردنیان و سەقامگیرییان نادەن و هەوڵی نانەوەی ئاشوبی دەدەن".\nپارێزگاری کەرکوک هەروەها داوا لە بەپرسانی یەکێتی دەکات ئاڵای کوردستان لەسەر بارەگای حیزبەکەیان لە کەرکوک داگرنە خوارەوە بۆ پاراستنی ئاسایش و دەڵێت، "ئەوەی روویداوە و خوانەخواستە روودەدات لە ئەستۆی ئەوانە".\nرونیشیکردەوە، داوای لە هێزە ئەمنییەکان کردووە رەوشەکە وەک جاران لێبکەنەوە و هەر پێشێلکارییەکی یاسا و دەستوور و بڕیارەکانی پەرلەمان و دادگای کارگێڕیی پەیوەندیدار، نەهێڵن.


All (71) Advisory Committee on Vaccines (ACV) (1) Anaphylaxis (1) Antibody (1) Antigen (1) Association (1) Asymptomatic (1) Attenuated vaccine (1) Australian Immunisation Register (1) Australian Technical Advisory Group on Immunisation (ATAGI) (1) Batch assessment (1) Boost (Booster injection) (1) Cell culture (1) Clinical Trial (1) Clinical trial (1) Coalition for Epidemic Preparedness Innovations (CEPI) (1) Cold chain (1) Conjugate vaccine (2) Contraindication (1) Control group (1) Convalescent plasma (1) COVAX (1) Deltoid (1) Dose (1) Dosing error (1) Effectiveness (1) Efficacy (1) Elimination of infection (2) Eradication (1) Herd immunity (1) Immune system (2) Immunisation (1) Immunity (1) Inactivated vaccine (1) Lipid (1) Messenger RNA (mRNA) (1) Morbidity (1) Mortality (1) mRNA vaccine (1) Multi-dose vial (1) Neutralisation (1) Pandemic (1) Pathogen (1) Peer-review (1) Placebo (1) Polysaccharide vaccine (1) Pre-Clinical Trial (1) Prime (1) Protein subunit vaccine (1) Reactogenicity (1) Regulatory body (1) Roll out (1) SARS-CoV-2 (1) Serology (1) Side Effect (1) Spike protein (1) Therapeutic Goods Administration (TGA) (1) Thrombosis with thrombocytopenia syndrome (TTS) (1) Transmission (1) Vaccination (1) Vaccine (3) Vaccine Candidate (1) Vaccine hesitancy (1) Variant (mutation) (1) Vial (1) Viral shedding (1) Viral vector vaccine (1) Waning immunity (1)\nCOVID19 Glossary - Kurdish Sorani\nبهستهرێكه له نیوان ڕووداوێك كه ڕووئهدات لهههمان كاتدا وهك ڕووداوێكی تر. له ڕاستیدا ئهوهی پێكهوه ڕووئهدهن ئهوه ناسهلمێنێت كه ڕووداوێك بووهته هۆی ڕووداوهكهی تر.\nپێكوته زیندووهكان شێوهیهك جێرم بهكاردێنن كه كهمتر هێزی ههیه(یان لاوازكراوه) كه هۆكاری نهخۆشیه. ئهم پێكوتانه وهكو توشبوونی سروشتی وان كه یارمهتی ڕێگرتن ئهدهن. ئهوانه بهرسیڤی بهرگهگری بههێز و درێژخایهن دروست ئهكهن.\nتۆماری كوتانی ئوسترالی\nتۆماری ئهلیكترۆنیه كه زانیاری تیایه لهسهرگشت پێكوتهكان كه دراون به ههموو ئوسترالیاییهكان.\nجۆرێكه له توێژینهوه. خهڵكی یان پێكوتهی نوێ وهرئهگرن یان له گروپی كۆنترۆڵدا ئهبن. گروپی كۆنترۆڵ لهوانهیه جۆریكی تر له پێكوته وهرگرن، یان دهرمانێكی وههمی واتا ماددهیهكی ساده كه كاریگهری نیه لهسهر لهش. زۆرجار بهشداربووان نازانن له چی گروپێكدان. زانایان نهبوونی مهترسی و سودی پێكوته نوێیهكان تاقی ئهكهنهوه.\nتێكهڵكردنی پێكوتهكان دووان یان زیاتر لهو پێكوتانه كه ئهكرێت به تاك تاك بدرێت و بكرێته یهك دهرزییهكهوه.\nبێ نیشانهی بهدیكراوه\nكهسێك بهبێ نیشانهی توشبوون.\nپرۆسهی دڵنیابوون لهوهی ئهو پێكوتانهی له ئوسترالیا بهكاردێت له جۆرێكی بهرزه. بهرێوهبهرایهتی كاڵاكانی چارهسهری ئهو دڵنیابوونه ئهكات.\nهاوپهیمانی بۆ نوێگهریهكانی ئامادهبوون بۆ پهتا\nڕێكخراوێكی نێونهتهوهییه یارمهتی چهندین وڵات ئهدات تاكو پێكوتهی كۆڤید-١٩ بهدهستبێنن. یارمهتی حكومهتهكان ئهدات، لهوانه ولاته كهم دهرامهتهكان، بۆ بهدهستهێنانی پێكوتهی سهلامهت و كاریگهر بۆ ڕێژهی ٢٠٪ ی دانیشتووانهكانیان.\nپلازما شلهیهكه بهشێكه له خوێن. لهو كهسانه كۆ ئهكرێتهوه كه توش بوبوون. شلهكه دژهتهنهكانی تێدایه كه دژه جیرمه. ئهم پلازمایه جاروبار ئهدرێت به كهسانی تر بۆ ئهوهی ڕێگری بكرێت له نهخۆشی بوونیان یان بۆ یارمهتیدانیان تاكو باشتر بن.\nبڵاوبوونهوهی نهخۆشییهكی نوێ بۆ ههر وڵاتێك له چواردهوری جیهاندا.


تڕامپ ئێرانی لە ئاکامی هەر جموجۆڵێکی خراپکارانە ئاگادار کردەوە 14 / 5 / 2019\nدۆناڵد ترامپ، سەرۆکی ویلایەتەیەکگرتووەکانی ئامریکا، ئێرانی ئاگادار کردۆتەوە کە ئەگەر تووشی هەڵەیەک بێ، پێویستە باجەکەی بدات.\nترامپ لە درێژەی چاوپێکەونێکی لە گەڵ ڤیکتۆر ئووریان، سەرۆکوەزیرانی وڵاتی مەجارستان لە کۆشکی سپی‌دا وتی؛ "کۆمەڵێک هەواڵی چووکەمان لە پێوەندی لە گەڵ جموجۆڵەکانی ئێران بەر گوێ دەکەوێ. ئێران نابێ ئەو هەڵە گەورەیە بکا".\nدۆناڵد ترامپ لە شوێنێکی دیکە و لە کۆنفڕانسێکی خەبەریدا وتی:"ئەگەر ئێران چووکەکترین جموجۆڵی دژ بە ئامریکا هەبێت، دەبێ خۆی بەرپرسارێتی ئاکامی ئەو کارەی بگرێتە ئەستۆ".\nناوبرا لە وڵامی هەواڵنێرێکدا سەبارەت بە ئەگەری ڕوودانی شەڕ لە نێوان ئامریکا و ئێراندا وتی: "دەبینن کە چی دەبێ"!!.\nسەرۆکۆماری ئامریکا ئەم قسانەی ڕۆژێک دوای هێرش بۆ سەر چەند کەشتیی بارهەڵگر لە ئاوەکانی ئیماراتی عەرەبی کردن و لە قسەکانیدا وای نواند کە دەستی ئێران لە پشت ئەم هێرشانەوە هەیە.\nئامریکاییەکان لە یەک حەوتووی ڕابردوودا بەردەوام ڕایانگەیاندووە کە ڕێژیمی کۆماری ئیسلامی ئێران لە ماوەی چەند مانگی ڕابردوودا کۆمەڵێک جموجۆڵی لە ناوچەکەدا کردوە کە دژ بە بەرژەوەندییەکانی ئامریکا لەم ناوچەکەدا هەیە. هەر بۆیە بە هێنانی ناوی ئابراهام لینکۆڵن، بۆ کەنداو و نزیککردنەوەی لە سنوورە ئاوییەکانی ئێران دژکردەوەیان نیشان داوە.\nهەرچەند تا ئێستا هیچ لایەنێک هێرش بۆ سەر ئەو چوار کەشتییە بارهەڵگرەی وەئەستۆ نەگرتووە و تا ئێستاش بە شێوەی ڕەسمی رانەگەیەندراوە کە چ وڵات و لایەنێک دەستی لەم هێرشەدا هەبووە، بەڵام ئەو قسانەی دۆناڵد ترامپ ڕاست رۆژێک دوای ئەم رووداوە، نیشان دەدات کە کۆشکی سپی لە ئێران مەشکووکە.\nوەزارەتی دەرەوەی ئێران هێرش بۆ سەر کەشتییە بارهەڵگرەکانی لە ئاوەکانی ئیماراتی عەرەبی مەحکووم کرد. بەڵام بەسەر حاڵ ئەگەر ئێران هێرش بۆ سەر ئەم کەشتییانەی بەڕێوەبردبێ، ئامانجی ئەوە بووە کە بە جۆرێک جددییبوونی کۆشکی سپی هەڵبسەنگێنێ. بۆیە ترامپ بە دەرککردن بەم ئەگەرە بەم شێوە توندە پەیام بە ئێران دەدات و پێی دەڵێ کە ئاگای لە کردار و کردەوەکانی خۆی بێت، دەنا بەرانبەر بەئەم جمووجۆكانەی دژ بە ئامریکا لە ناوچەکەدا، دژکردەوەی توندی بەدواوە دەبێ.


چه‌ند خۆێندکارێکی زانکۆی سنه له لایان کۆمیته‌ی ئینزباتی زانکۆی سنه‌وه سزا درانچه‌ند خۆێندکارێکی زانکۆی سنه له لایان کۆمیته‌ی ئینزباتی زانکۆی سنه‌وه سزا دران،\nبه‌ره‌به‌یانی ئه‌مڕۆ له ڕێگه‌ی کۆمیته‌ی ئینزباتی که کۆمیته‌یه‌کی تایبه‌تی سه‌ربه ده‌زگای زانیاری ڕێژیمی کۆماری ئیسلامی ئێرانه له ناو زانکۆکاندا، له ناو زانکۆی سنه سزای به‌سه‌ر 8 خۆێندکاری کوردی دا.\nکه به‌م شێوه‌ی خواره‌وه‌ن،\n1. سۆران حوسێنی، به‌رپرس گۆڤاری هاوڕێ و به‌رپرسی چاپه‌مه‌نی یه‌کێتی دیمۆکراتی خۆێندکارانی کورده، که به دابڕاندنی 2 ته‌رم له وانه‌کانی هه‌روه‌ها دوورخستنه‌وه‌ی له زانکۆ بۆ ساڵه‌کانی 85 و 86 ی تاریخی ئێرانی.\n2. کاوه ڕه‌حمانی، ئه‌ندامی ده‌سته‌ی نووسه‌رانی هاوڕی و ئه‌ندامی دامه‌زرێنه‌رانی ڕێکخراوی هاوڕێ، دابڕاندنی 1 ته‌رم له وانه‌کانی، دوورخستنه‌وه‌ی له زانکۆ بۆ ساڵه‌کانی 85 و 86 ی تاریخی ئێرانی.\n3. په‌یمان نیعمه‌تی ، ئه‌ندامی شۆرای ناوه‌ندی ڕێکخراوی هاوڕێ، دابڕاندنی 1 ته‌رم له وانه‌کانی، دوورخستنه‌وه‌ی له زانکۆ بۆ ساڵه‌کانی 85 و 86 ی تاریخی ئێرانی.\n4. ئیحسان ئه‌حمه‌دی، ئه‌ندامی دامه‌زرێنه‌رانی هاوڕی،دابڕاندنی 1 ته‌رم له وانه‌کانی، دوورخستنه‌وه‌ی له زانکۆ بۆ ساڵه‌کانی 85 و 86 ی تاریخی ئێرانی.\n5. ئاکۆ قه‌یسه‌ری، سه‌رنووسه‌ری گۆڤاری هاوڕێ . دابڕاندنی 1 ته‌رم له وانه‌کانی و دوورخستنه‌وه‌ی له زانکۆ بۆ ساڵه‌کانی 85 و 86 ی تاریخی ئێرانی.\n6.کوڕش موڕه‌ب ، به‌پرسی پێوه‌ندییه گشتییه‌کانی ڕێکخراوی هاوڕێ، سه‌رکۆنه به نووسراوه، 7.یاسر گڵێ . چالاکی بواری خۆێندکاران، سه‌رکۆنه به نووسراوه،\n8.خه‌سره‌وه ئیلاهی ، چالاکی بواری خۆێندکاران،سه‌رکۆنه به نووسراوه،\nده‌گوترێ گوایا ئه‌م خۆێندکارانه له کۆبوونه‌وه‌یه‌کی نایاسای له 23 ی مانگی مارشی ڕابوردو. خۆێندکارانیان هانداوه، که له نێۆ زانکۆدا به دژی ڕێژیمی و به وته‌ی ئه‌وان ئاژاوه گێڕی بکه‌ن،\nشایانی باسه که ئه‌و حوکمه بێ ته‌نیا ده‌ست دروسته‌و و هیچ یاسایه‌ک نییه بۆ وه دوا خستنی خۆێندکاران ، ئه‌وه‌ش شاراوه نییه که ئه‌و خۆێندکارانه هه‌موویان له ساڵی کۆتایی خؤیندندان، بۆیه نه‌یارانی کورد نایانه‌وێ ئه‌و کۆمه‌له ڵاوه پێگه‌یشتووه، به کۆتایی هاتنی زانکۆیان خزمه‌ت به ڕؤشنبیری کوردستان بکه‌ن، به‌و به‌هانه‌یه خۆێندکانیان دوا خستوون. ڕێکه‌و 2007-01-06 14:13:36


یاده‌كانی رۆژنامه‌گه‌ری كوردی و رۆژنامه‌ی ״كوردستان״\nهه‌موو ساڵێك له مانگی نیسان یادی ده‌رچوونی یه‌كه‌م رۆژنامه‌ی كوردی به‌ناوی «كوردستان» ده‌كرێته‌وه و ئه‌م مێژووه جوان و یاده پیرۆزه له 21ی نیسانی 1898 له قاهیره ده‌ستیپێكرد و پاش پێنج ساڵ له تێكۆشان له جنێڤ به ژماره 31 كۆتایی پێهات. پاش تێپه‌ڕبوونی 123 ساڵ، كه‌م كوردی خوێنده‌وار هه‌یه، ناوبانگی رۆژنامه‌ی «كوردستان»ی نه‌بیستبی، به‌ڵام به ده‌گمه‌ن نووسه‌ر، توێژه‌ر یان رۆژنامه‌نووسێك ده‌بیندرێ، ناوه‌ڕۆكی هه‌موو ژماره‌كانی ئه‌و رۆژنامه‌یه‌ی خوێندبێته‌وه، كه‌م رۆژنامه‌ی كوردی هه‌یه، سوودی له ئه‌زموون و شێوه نووسین و وڵاتپارێزی به‌درخان وه‌رگرتبی، كه‌م رۆژنامه‌نووس هه‌ن، بۆ زیاتر قووڵبوونه‌وه و فێربوون له عه‌داله‌ت، هانایان وه‌به‌ر رۆژنامه‌ی «كوردستان» بردبی.\nله ناوه‌ڕۆكی تێناگه‌ن\nزۆربه‌ی هه‌ره زۆری نووسه‌ر و توێژه‌ر و رۆژنامه‌نووس و رۆشنبیرانی كورد، له‌م یاده جوانه، قسه‌ی ئه‌م و ئه‌و دووباره‌ده‌كه‌نه‌وه، هێشتا زیاتریش ئه‌و رۆژنامه‌یان هه‌ر نه‌بینییه یان بینیویانه و بۆیان ناخوێنده‌رێته‌وه و له ناوه‌ڕۆكی تێناگه‌ن، بۆیه پاش كۆكردنه‌وه و چاپكردنه‌وه‌ی له‌لایه‌ن د. كه‌مال فواد له ساڵی 1972 له به‌غدا، هیچ كه‌س و ده‌زگایه‌كی ڕاگه‌یاندن بیری له گۆڕین بۆ سه‌ر زاراوه‌ی سۆرانی نه‌كردۆته‌وه، له هه‌مووشی خراپتر جگه له دوو كوردی باكور: فه‌لات دلگه‌ش كتێبێكی گچكه‌ی به‌ناوی: «رۆژنامه‌یا كوردی هه‌رێ پێشی» و ئه‌حمه‌د كانیش نامه‌یه‌كی ماسته‌ری له ساڵی 1919 به‌ناوی: «ئه‌نالیزه‌ك له‌سه‌ر رۆژنامه‌یا كوردستانێ 1898 – 1902» نووسییه، كه‌سی دیكه بیری له نووسینی نامه‌یه‌كی ماسته‌ر یان دكتۆرا یان توێژینه‌وه‌یه‌كی هه‌مه‌لایه‌ن و فراوان له‌سه‌ر ناوه‌ڕۆكی (گوتار و هه‌واڵ، نه‌خشه‌سازی و زمان یان عه‌داله‌ت) له‌و رۆژنامه‌یه نه‌كردیته‌وه، باس له‌وه هه‌رناكه‌م، ژماره‌یه‌كی زۆر له رۆشنبیرانی كورد، تا ئێستا گومانیان هه‌یه، كه رۆژنامه‌ی «كوردستان» له ده‌ره‌وه‌ی میسر چاپكرابی. ئه‌و گومانه، له‌لایه‌ك په‌یوه‌ندی به نه‌خوێندنه‌وه‌ی ناوه‌ڕۆكی رۆژنامه‌ی «كوردستان» هه‌یه، له لایه‌كی دیكه‌ش، ئه‌و چه‌ند گوتاره كورتانه‌ی له‌لایه‌ن هه‌ندێ له نووسه‌ر و توێژه‌رانی باشوری كوردستان: (د. كه‌مال مه‌زهه‌ر، د. مارف خه‌زنه‌دار، د. عه‌بدولفه‌تاح بۆتانی، نه‌وشێروان مسته‌فا، فاروق عه‌لی، یوسف مه‌نتك…هتد) له‌سه‌ر رۆژنامه‌ی كوردستان پێشتر نووسراین، بڕ و تێنوێتییان ده‌شكێنی و پێویستیان به زانیاری زۆرتر و قووڵتر له‌سه‌ر ئه‌و مێژووه جوانه و یه‌كه‌م رۆژنامه‌ی كوردی نییه. زۆریان له‌وه‌ش ئاگادارنین، كه له ژماره 65ی رۆژنامه‌ی «عوسمانی» نووسرایه: (رۆژنامه‌ی «كوردستان» له له‌نده‌نیش هه‌ر له چاپخانه‌ی (ئیتیحاد و ته‌ره‌قی) چاپده‌كرێ.).\nبۆچی رۆژنامه‌ی «كوردستان» له قاهیره ده‌رچوو…؟\nرۆژنامه‌نووس و نوووسه‌رانی كورد، هێشتا باش تێناگه‌ن، كه ئه‌وان قه‌ت ناتوانن له رۆژنامه و مێژووی رۆژنامه‌گه‌ری خۆیان بگه‌ن، له قۆناغه‌كانی بوژانه‌وه‌ی رۆژنامه‌گه‌ری كوردی بگه‌ن، هه‌نگاو بۆ ڕیفۆرم له رۆژنامه‌گه‌ری كوردی باوێن، ئه‌گه‌ر زانیاری ورد و ته‌واویان له‌سه‌ر مێژووی رۆژنامه‌گه‌ری وڵاتانی دراوسێ (عه‌ره‌بی و توركی و فارسی) نه‌بی، ئاگاداری ڕه‌وشی رۆژنامه‌گه‌ری ئه‌وان زووتر و قۆناغی سه‌رده‌م نه‌بن، هه‌ربۆیه‌ش ئه‌وان قه‌ت ئه‌و پرسیاره‌یان لا دروست نابێ: بۆچی رۆژنامه‌ی «كوردستان» له قاهیره ده‌رچوو و دواتریش بۆ ئه‌وڕوپا گواسترایه‌وه؟\nله‌به‌ر ئه‌وه‌ی نووسه‌ر و توێژه‌رانی كورد ناوه‌ڕۆكی ته‌واوی ژماره‌كانی رۆژنامه‌ی «كوردستان»یان نه‌خوێندیته‌وه، هه‌ڵسه‌نگاندنیان بۆی نه‌كردییه، هیچ جیاوازیێكیش له‌نێوان پێنج ژماره‌ی میقداد به‌درخان و ژماره‌كانی دیكه‌ی عه‌بدولڕه‌حمان به‌درخان نابینن. هه‌موو ئه‌وه، بۆشایێكی گه‌وره و دیاره و پیشانی ده‌دا، كورد نه‌یتوانییه سوود له مێژوو و ئه‌زموونی رۆژنامه‌گه‌ری خۆی وه‌ربگریت، كه من به خاڵێكی لاوازی رۆژنامه‌گه‌ری كوردی داده‌نێم.\nعه‌بدولڕه‌حمان به‌درخان، له زۆربه‌ی ژماره‌كانی ته‌ركیز له‌سه‌ر عه‌داله‌ت و خۆڕزگاركردن له‌ده‌ست مه‌ئمورانی سوڵتان ده‌كا، ڕێگایان بۆداده‌نێت، چۆن خه‌بات بكه‌ن و چۆنیش خۆیان ڕزگار بكه‌ن. هه‌ر بۆ نموونه له ژماره نۆ ده‌نووسی: (كرد هنده جوامیرن ێاحب غیرتن چره وك پزی ناف دستی مڕمورین ڤالم حقیر و رزیل دبن). دواتر له هه‌مان ژماره باس له‌و كورده خۆفرۆش و جاشانه ده‌كا، كه مه‌دالیا له مه‌ئموره خراپه‌كانی سوڵتان عه‌بدولحه‌مید وه‌رده‌گرن و شه‌ڕه‌ف و نامووسی خۆیانیان پێده‌فرۆشن. (او مڕمورین سروه فدكرن وه دخابتن خونا وه فدخون وه هاژ خوه نینه . او رتبه و نیشانین خنكار دبده میر و اغایان كردستانی بر دین و ناموسا وانفه‌یه حیفا من ژی وی میر ره‌تیت كو دین وناموسا خوه بر نیشانكه ڤالمكی دفروشه او پی وی نیشانی شاد به لكن نڤانه كو اونیشان مالا ویره بر ینك بی درمانه.).\nوه‌ك ئه‌و دز و ناعادلن\nله شوێنێكی دیكه و له ژماره پازده خاوه‌ن و سه‌رنووسه‌ری «كوردستان» ده‌نووسی: (هكر عدالت ولاته‌كی نبیت له‌وی ولاتی آسایش نامینه هكر آ‌سایش نماوی ولاتی میژا اینی نابه زیرا وكی عدالت وێ‌سایش نما مهابتا مسلمانا سرنیارا نامینه ده‌فیجا وكی مسلمان حمی جامعی لسر میژا انی نیاری هجوم بكه وان حمیا بكوژه. افه ژوی حالی معلوم دبه كوزمانی خنكاری نه‌عادل میژا اینی نه‌جائزه منا علیه اوخنكاری زمانی وبده میژا اینی تابه بی شك اگاعت ژیره كفره.).\nله ژماره حه‌ڤده‌ش ده‌نووسی، كه سوڵتان عه‌بدولحه‌مید هه‌ر به‌ته‌نیا خۆی دز و ناعادل نییه، به‌ڵكو هه‌موو ئه‌وانه‌ی له ده‌وروبه‌ری ئه‌ون، وه‌ك ئه‌و دز و ناعادلن. (دز شف دزی یی دكن مڕمورین عبدالحمید روژ دزی یی دكن چونكه اژنا خوه ژ خنكار ستاندنه ژ كسی ناترسن. حاێلی عبدالحمید حمی مڕمورین خوه‌فه سرفی ملتی بلایه دائما مال و منالی وی ملتی زدستنه. خزینه‌یین خوه نژی دكه.) به‌درخان به‌راوردیێكی زۆر جوانی كردییه، له‌وكاته‌ی ده‌نووسی: دز به شه‌و دزی ده‌كا، به‌ڵام مه‌ئمورانی سوڵتان، به‌ڕۆژ دزی ده‌كه‌ن و له كه‌سیش ناترسن، چونكه مۆڵه‌تیان له سوڵتان وه‌رگرتییه.\nعه‌بدولره‌حمان به‌درخان له ژماره (9) له گوتارێك به‌ناوی (وڵات – وطن) باس له بیری ناسیونالیزمی كورد ده‌كا، باس له ئازادی و یه‌كگرتووی كورد ده‌كا، باس له‌وه ده‌كا، كه ده‌بی كورد وڵاتی خۆی خۆشبوێ، خزمه‌تی بكا، چونكه وڵات به‌شێكه له جه‌سته و بێجه‌سته‌ش كه‌س ناتوانی بژی. (وگن انكو ولاتی مروو جسمك وه‌یه كویین ژ وی جسمی متاپر دبن خلقین ویدرینه . ده ویجا هنكی مرووین ولاته‌كی خوی قوت بین هوقاس آخ و بری وی ولاتی خوی قوت دبه . هنكی بابی من ژ كردستانی رابی او مڕمورین حكومت ریدكه سر كوند و باژارین كردستانی وك مارا خونا خلقین كردستانی فدخۆن . نه مڤنا هاژ كچكا نه كچكا هاژ مڤنا مایه . ولاتی كردا وك جسمك بریندا بیحال مایه . هكر كرد وی برینا مڕمورین حكومتی لوی جسمی فكرین درمان نكن حیفا من تیت او جسم انكو كردستان او اخ و بری وی ولاتی اودار و بری وی حمی هنده زارو مڤن كرین هنده مروو خوی كرین وی بن خاك ببت). به‌درخان پاشا، له‌م كۆپله‌یه كوردستان به جه‌سته‌ی مرۆڤێكی بریندار به‌راورد ده‌كا، برینی ئه‌و جه‌سته‌یه‌ش مه‌ئموره‌كانی توركن، كه ده‌بی له كوردستان ده‌ربكرێن.\nزۆر قووڵ و تیژ و دوور\nنووسین و گوتاره‌كانی عه‌بدولڕه‌حمان به‌درخان، به‌جۆرێك گرنگ و قووڵن، دوای 123 ساڵ، هێشتا هه‌نووكه‌یی خۆیان له‌ده‌ست نه‌دایه، نه‌ك له‌به‌ر ئه‌وه‌ی پرسی كورد وه‌ك ئه‌وسه‌رده‌م وه‌ستایه و بێ چاره‌سه‌ر ماوه‌ته‌وه، به‌ڵكو له‌به‌ر ئه‌وه‌ی، عه‌بدولره‌حمان به‌درخان زۆر قووڵ و تیژ و دوور بیری كردیته‌وه و زۆر جوان ناوه‌ڕۆكی رۆژنامه‌كه‌ی پڕكردیته‌وه و پیشانی ده‌دا، مامۆستایه‌كی له‌ڕاده‌به‌ده‌ر رۆشنبیر و تێگه‌یشتیی بووه، دیپلۆماتێكی گه‌وره و كوردپه‌روه‌رێكی مه‌زن بووه.\nمیقداد مه‌دحه‌ت به‌درخانیش له ژماره دووی رۆژنامه‌ی «كوردستان» ده‌نووسی: (گلی میر و آغا و پاشانو آز ژ وه دپرسم كی ژوه حتی نهو ژ وگن خوه‌ره چه كریه). ئه‌م نووسینه، قسه‌یه‌كی به‌ناوبانگی سه‌رۆكی ئه‌مریكا John F. Kennedy مان دێنیته‌وه بیر، كه له 20ی كانونی دووی 1961 گوتی: (مه‌پرسه وڵاته‌كه‌ت ده‌توانی چیت بۆبكا، به‌ڵكو تۆ ده‌توانی چ بۆ وڵاته‌كه‌ت بكه‌یت). ئه‌و نووسینه‌ی میقداد مه‌دحه‌ت به‌درخان: (من له ئێوه ده‌پرسم، تا ئێستا چیتان بۆ وڵاته‌كه‌تان كردییه) له ڕاستیدا، هه‌مان ناوه‌ڕۆكی وته‌ی جۆن ئێف كه‌نه‌دییه، به‌ڵام 63 ساڵ دوای به‌درخان گوترایه.\nلایه‌نێكی دیكه‌ی لاوازی ئه‌و نووسین و توێژینه‌وانه‌ی پێشتر له‌سه‌ر رۆژنامه‌ی «كوردستان» ئه‌نجام دراین ئه‌وه‌یه، كه له‌لایه‌ن كه‌سانی پسپۆر و شاره‌زا له زمان و ئه‌ده‌ب و مێژوو نووسراین بۆیه، هه‌ر هه‌موویان بخوێنه‌وه، یه‌ك دێرت له‌سه‌ر ژانره‌كان و نه‌خشه‌سازی، ته‌كنیكی نووسین، خاڵبه‌ندی و سه‌ردێر له رۆژنامه‌ی «كوردستان» به‌رچاو ناكه‌وی.


گۆرانکاری بەسەر کاتی دەوامی پاسپۆرتی سلێمانیدا دێت - تۆڕی میدیایی خەڵک\nپاسپۆرتی پارێزگای سلێمانی، گۆڕانکاری بەسەرکاتی دەوام کردنیدا دێت و هاووڵاتیان ئاگادار دەکاتەوە کە لە دوای پشووەکانی سەری ساڵ بەپێی کاتی دیاریکراو سەردانیان بکەن.\nبەپێی ڕاگەیەنراوێکی بەشی ڕاگەیاندن و پەیوەندییەکانی پاسپۆرتی پارێزگای سلێمانی، هاووڵاتیانی پارێزگای سلێمانی، پارێزگای هەڵەبجە و ئیدارە سەربەخۆکانی سەر بە پارێزگای سلێمانی ئاگادار دەکەنەوە، سەرجەم مامەڵەکانی دەرهێنان و نوێکردنەوەو وەرگرتنەوەی پاسپۆرت لە (نوسینگەی پاسپۆرتی سلێمانی/١ – نوسینگەی پاسپۆرتی سلێمانی/٢ کەلار – نوسینگەی پاسپۆرتی سلێمانی/٣ ڕاپەڕین – نوسینگەی پاسپۆرتی سلێمانی/٥ چەمچەماڵ)ی بەڕێوەبەرایەتی پاسپۆرتی پارێزگای سلێمانی و بەڕێوەبەرایەتی پاسپۆرتی هەڵەبجە کاتی جێبەجێکردنی مامەڵەی هاووڵاتیان لە ڕۆژی (٢٠٢٢/١/٢)کە یەکەم ڕۆژی دەوامی ساڵی نوێیە لە کاتژمێر (٩:٠٠)ی بەیانی تاکو (٢:٣٠)ی دوانیوەڕۆیە.\nبەڕێوەبەرایەتی پاسپۆرتی پارێزگای سلێمانی ، داوا لە هاووڵاتیانیش دەکەن لەکاتی دیاریکراو سەردانمانیان بکەن، بەمەبەستی جێبەجێکردنی مامەڵەکانیان.\nبەڕێوەبەری پاسپۆرتی پارێزگای سلێمانی\nپاسپۆرتی سلێمانی داوایەك لە هاووڵاتییان دەكات\nسلێمانی – نزار جەزا بەڕێوەبەرایەتی پاسپۆڕتی سلێمانی ڕایدەگەیەنێت، حەوت هەزار و ٧٢ پاسپۆرت تەواوبووە و داوا لەهاووڵاتییان دەكەن، بچن بۆ وەرگرتنەوەی…\nخەڵك بەڕێوەبەرایەتی پاسپۆرتی پارێزگای سلێمانی كارئاسانی بۆ منداڵانی نەخۆش دەكات و ھەر منداڵێك نەخۆشی قورسی ھەبێت و پێویست بێت بەپەلە ببرێتە دەرەوەی…\n10 تشرینی دووهەم 2021 7.00 pm\nسلێمانی – نزار جەزا بەڕێوەبەرایەتی پاسپۆڕتی سلێمانی ڕایدەگەیەنێت، حەوت هەزار و ٧٢ پاسپۆرت تەواوبووە و داوا لەهاووڵاتییان…


ئێران به‌ڵێنى به‌ره‌سمى ناساندنى مه‌رزێكى هه‌رێم ده‌دات\nهەواڵ / ئابوری :: 08/02/2019 :: 808 جار بینراوە\nبه‌رپرسانى ئێران به‌ڵێنى به ره‌سمى ناساندنى مه‌رزى پشته ده‌ده‌ن، وه‌ك ئه‌وه‌ى قائیمقامى هه‌ڵه‌بجه باسیده‌كات و ده‌شڵێت: كاروباره‌كانى ئاماده‌كردنى مه‌رزه‌كه به باشى به‌ڕێوه‌ده‌چێت.\nنوخشه ناسیح، قائیمقامی قه‌زای ناوه‌ندی پارێزگاى هه‌ڵه‌بجه (ئه‌مڕۆ هه‌ینى 8ى شوباتى 2019) به دواڕۆژى راگه‌یاند: دواى ئه‌وه‌ى لاى خۆمانه‌وه كاروباره ئیدارییه‌كانى تایبه‌ت به نێوده‌وڵه‌تیكردنى مه‌رزى پشته-مان كۆتایى پێهێنا و له‌لایه‌ن شاندێكى حكومه‌تى عێراقیشه‌وه هه‌ڵسه‌نگاندنى بۆكرا، دوێنێ له‌سه‌ر داواى قایمقامى (سه‌لاسى باوه‌جان) سه‌ردانى ئه‌و دیوى مه‌رزه‌كه‌مان كرد و له كۆبوونه‌وه‌یه‌كدا قسه‌وباسمان له خێرا جێبه‌جێكردنى پڕۆژه خزمه‌تگوزارییه‌كانى ناو مه‌رزه‌كه كرد.\nوتیشى: "خۆشبه‌ختانه پڕۆژه‌كانى راكێشانی تۆڕی ئاو و كاره‌با و رێگاوبانه‌كان له دیوى ئێرانه‌وه به باشى به‌ڕێوه‌ده‌چن و دواى كۆتایى هاتن به‌و پڕۆژانه لایه‌نى ئێرانى به‌ڵێنى ئه‌وه‌یان پێداوین كه به فه‌رمى مه‌رزى پشته بناسێنرێت و ئاڵوگۆڕى بازرگانى و گه‌شتیاریى تیادا جێبه‌جێبكرێت".\nمه‌رزه‌كه ده‌كه‌وێته ناحییه‌ى به‌مۆى سه‌ر به پارێزگاى هه‌ڵه‌بجه و هاوسنوره له‌گه‌ڵ سه‌لاسی باوه‌جانی له رۆژ‌هه‌ڵاتی كوردستان.\nقایمقامى هه‌ڵه‌بجه جه‌ختى له‌وه‌شكرده‌وه: لایه‌نى ئێرانى له‌وه دڵنیایانكردونه‌ته‌وه كه هه‌ر كارێك خزمه‌ت به هاوڵاتیانى هه‌ردوولا بكات ئه‌نجامى بده‌ن به تایبه‌ت له‌ڕووى به فه‌رمى ناساندنى مه‌رزه‌كه و جێبه‌جێكردنى پڕۆژه خزمه‌تگوزارییه‌كان.\nمه‌رزه‌كه رۆژانه زیاتر له 700 ئۆتۆمبێل و 80 بازرگان كاری تێدا ده‌كه‌ن و داهاتی ساڵانه‌ی نزیكه‌ی 20 ملیار دینار ده‌بێت.


لە کۆی ٢١ وەزیر تەنیا سیانیان ژنن | ROJnews\nلە کۆی ٢١ وەزیر تەنیا سیانیان ژنن\nچوؤرشەممە, 10 يول 2019 - 12:42\nلەکۆی ٢١ وەزیری کابینەی نۆی حکومەتی هەرێمی کوردستان، تەنیا سێ وەزیریان ژنن.\nئەمڕۆ سەرۆک و جێگری سەرۆکی حکومەتی هەرێم و ٢١ وەزیری کابینەی نۆیەمی حکومەتی هەرێمی کوردستان لە دانیشتنی پەرلەماندا سوێندی یاساییان خوارد و یەکێک لە وەزارەتەکانیش، کە وەزارەتی سامانە سوروشتییەکانی حکومەتی هەرێمی کوردستانە، تا ئێستا کاندیدی بۆ دیاریی نەکراوە.\nلە کۆی ئەو ٢١ وەزیرە و سەرۆک و جێگری سەرۆک-یش، تەنیا ٣ وەزارەت دراوە بە ژنان، ئەوانیش برتین لە وەزارەتەکانی کاروباری کۆمەڵایەتیی، کە لەلایەن کوێستان محەمەد وەرگیراوە لە پشکی گۆڕان، کشتوکاڵ و سەرچاوەکانی ئاو، کە لەلایەن بێگەر تاڵەبانی لە پشکی یەکێتی وەگیراوە و وەزارەتی هەرێم، کە لەلەیان ڤالا فەرید لە پشکی پارتی وەرگیراوە.\nلە کابینەی هەشتەمی حکومەتی هەرێمی کوردستان-دا تەنیا یەک وەزیری ژن هەبوو، ئەمەش ناڕەزایی ژنانی بەدوای خۆیدا هێنابوو، لە کابینەی نوێشدا ئەگەرچی کۆمەڵێک ژن گروپێکیان بەناوی باڵانسی جێندەریی بۆ کابینەی نوێ پێکهێنا و سەردانی حزبەکانیان کرد بۆ ئەوەی بە هاوسەنگیی لەگەڵ پیاوان پۆستەکان بدەن بە ژنان-یش، بەڵام ئەو هاوسەنگییە ڕانەگیرا و تەنیا سێ وەزارەت دران بە ژنان.


بەڕێوەبەری پۆلیسی هەولێر: پارێزەر ناز یەعقوبی خۆی كوشتووە\nدوای ئەوەی پارێزەرێك لە شاری هەولێر دیارنامێنێت و دواتر تەرمەكەی دەدوزرێتەوە خوێندنەوەی جیاجیای بۆ دەكرێت، سەندیكای پارێزەرانی كوردستان بەیاننامەیەكی بڵاوكردبوو و تێیدا رایانگەیاندبوو دوای ڕفاندنی پارێزه‌ر ناز یه‌عقوبی به‌داخه‌وه خنكێنراوه و تیرۆر كراوه بەڵام رۆژی پێنجشەممە تەلعەت عەبدولخالق بەرێوەبەری پۆلیسی هەولێر لە كۆنگرەیەكی رۆژنامەوانیدا بەم شێوەیە باسی رووداوەكە دەكات" ئەوەی من مەبەستمان بوو كە ئێستا بخەینە بەردەست تەنها ئەوەیە هەموو ئەوانەی كە گوتران رفێنراوە شێوێنراوە و كوژراوە و لە هەندێك شوێن دەیانگووت دەست و قاچی لێوە كراوەتەوە هەر هەمووی دوورە لە راستی و ئەسل و ئەساسی نیە ئەو واقعە ئەوەیە كە ئەو ئافرەتە خوی سەیارەكە لێوە دەخورێت و خوی دێتە ناو درێم ستی و لە وێ دەبینن راوەدەستێ دواجار ئاگر لە جەستەی خوی بەردەدات ئەو دوكەلەی كە بە موستەلەحی كیمیایی CO2 دووەم ئۆكسیدی كاربۆن جێگای ئۆكسجین لە ناو سەیارەكە دەگرێتەوە دەبێتە هۆی خنكانی ئەو ئافرەتە و راپۆرتی توب عەدلی وازح دیارە كە ئەو ئافرەتا هیچ لاشەی نەشێوینراوە و نە چەقو و نە گولە نە خنكێنرابێ هەمووی دوورە لە راستی تەنها لە ئەنجامی سوتانی لاشەی و هەبوونی ئەو گازە بووتە هۆی كوچی دوایی كردنی ئەو ئافرەتە و ئەوانەی كە باس دەكرێت هەر هەمووی رەت دەكەینەوە و دوورە لە راستی.\nلای خویەوە محەمەد گومەشینی وتەبێژی فەرمی دەستەی سەربەخوی مافی مرۆڤ لە هەرێمی كوردستان بۆ دەنگی ئەمەریكا وتی" ئەمە دوو قوناغە، قوناغی یەكەم ئەوەیە كە زور گرنگ بوو هیچ هەرەشەیەك یان لێدان بە چەقو یان سیلاح نەبووە و دەستدرێژیش نەكراوەتە سەری، قوناغی دووەم ئەوەیە كە كەس و كاری و رای گشتی چاوەرێی دەكەین بریتیە لەوەی كەوا هۆكارەكەی چیە و بۆچی خوی سوتاندووە گرنگ هۆكارەكەیە .\nلە لایەكی تر رائید ژیلەمۆ بەرێوەبەری توندوتیژی دژی ئافرەتان بۆ دەنگی ئەمەریكا وتی" ئێستا بوومان روونبووتەوە كەوا لایەنی ئەمنی ئەو ئافرەتە نە رفینراوە و جەستەی نەشێوێنراوە و هەروەها باسی ئەوە دەكرێت كە تیرۆر كراوە بەڵام هۆكارێك هەیە كەوا خوی سوتاندووە و ئێمە هاتووینەتە سەر ئەو قەناعەتەی كە هۆكاری خوسوتاندنەكەی چیە لەگەڵ كەس و كاری كچەكە قسەمان كردووە كەوا كچەكەیان هیچ كێشەی نەبووە نە لەگەڵ ماڵەوە و نە لە دەرەوە.\nئەیاد كاكەیی سەرۆكی سەندیكای پارێزەرانی كوردستان بە دەنگی ئەمەریكای راگەیاند تا كۆتایی لێكولینەوە ئێمە هەر بەدواداچوون دەكەین لە سەر ئەوەی كە ئایا موحەریزی ئەوە كێ بووە چونكە راستە كردەوەیەكی خوكوژیە بەڵام هیچ تاوانێك و هیچ كردەوەیەكی خوكوژی بە بێ پاڵنەر نیە ئەو پاڵنەرە چیە ئێمە دەمانەوێ دادگا لێكولینەوەی خوی بەردەوام بكات و ئێمەش هاوكاری دادگا و خانەوادەی ئەو پارێزەرەین.\nشایەنی باسە ناز یەعقوبی خەڵكی شاری هەولێرە لە تەمەنی 25 ساڵیدا و كارمەندی كۆمپانیایەك بووە لە درێم ستی و پارێزەرێكی راهێنراو بوو .


harem 23/09/2019 - 14:59 بڵاوکراوەتەوە لە هەواڵ/كوردستانی\nقائیمقامیەتی قەزای مەڵبەندی سلێمانی ڕایدەگەیەنێت: لەماڵی خاوەنی نۆرینگەیەك دەستبەسەر بڕێكی زۆر دەرماندا دەگرێت كەبەبێ مۆڵەت و بەشێوەیەكی نازانستی لە شوێنی گەرم و رێگەپێنەدراو عەمباری كردووە.\nئاریان هەورامی سەرۆكی لیژنەی هاوبەشەی تەندروستی رایگەیاند: لەماڵی خاوەن نۆرینگەیەك و بەبێ وەرگرتنی مۆڵەت و بەشێوەیەكی ناتەندروست وگەرم بڕێكی زۆری دەرمان عەمباركردووو لە كاتێكدا هەموو ئەو دەرمانانەی لە چارەسەركردنی نەخۆش بەكاردەهێنرێت پێویستە لە پلەیەكی گەرمی دیاریكراودا عەمبار بكرێت كەئەو پلەش لە دەرمانێكەوە بۆ یەكێكی دیكە دەگۆڕێت تا زیان بە‌پێكهاتە و گیراوەكانی دەرمانەكان نەگەیەنێت كەلێی دروستكراوە بۆیە بەهەموو شێوەیەك عەمباركردنی دەرمان لە ماڵەوە قەدەغەیە لەكاتی عەمباركردنیدا پێویستە مۆڵەت لە لایەنی پەیوەندیدار وەربگیرێت.\nئەوەشیخستەڕوو: خاوەن نۆرینگەكە كاوانتەر و ژێرقادرمەی ماڵەكەی خۆی و دایكی بۆ عەمباركردنی دەرمانەكان بەكارهێناوە ئەمەش پێچەوانەی زانستە تەندروستیەكان و یاسا و رێنماییەكانیشە بۆیە پاش وەرگرتنی رەزامەندی خاوەن نۆرینگەكە لەلایەن لیژنەی هاوبەشی تەندروستییەوە ماڵەكەی پشكنراو دەست بەسەر بڕێكی زۆر دەرمانی جۆراوجۆردا گیرا.\nهەروەها وتیشی: بڕێكی زۆر لەو دەرمانانەی دەستی بەسەردا نابێت لە كەرتی تایبەت كڕینی و فرۆشتنی پێوەبكرێت و تایبەتە بەنەخۆشخانەكانی حكومەت بەڵام لەم نۆریگەدا هەبووە ئەمەش پێچەوانەیە لەگەڵ مامەڵەكردن بەوجۆرە دەرمانەوە.\nئاماژەی بەوەشداوە: بەفەرمانی قائیمقامی سلێمانی دەست بەسەر تەواوی ئەو دەرمانانەدا گیراوە و خاوەنەكەشی روبەروی رێكاری یاسایی دەكرێتەوە.\nپارێزگاری سلێمانی له‌باره‌ی هاتنی سووته‌مه‌نییه‌وه روونكردنه‌وه ده‌دات


هەر زانكۆیەك كێشە بۆ كوڕ و كچی شەھیدان دروست بكات سزا دەدرێت | دەزگاى زارى کرمانجى\nزاری كرمانجی - ساڵانە لەلایەن حكوومەتی ھەرێمی كوردستانەوە كرێی خوێندنی كوڕ و كچی شەھیدان خەرج دەكرێت و جێگری سەرۆكی لیژنەی شەھیدان و جینۆسایدیش لە پەرلەمانی كوردستان رایدەگەیەنێت، نابێت زانكۆكان راستەوخۆ داوای پارە لە قوتابیانی كوڕ و كچی شەھیدان بكەن و دەشڵێ: "قبووڵ ناكەین ھیچ زانكۆیەك فشار بخاتە سەر كوڕ و كچی شەھیدان".\nژیان تاھیر، جێگری سەرۆكی لیژنەی شەھیدان لە پەرلەمانی كوردستان، بە ماڵپەڕی فەرمیی پارتی دیموكراتی كوردستانی راگەیاندووە، ساڵانە حكوومەت كرێی خوێندنی كوڕ و كچی شەھیدان و زیندانیانی سیاسی لەخۆ گرتووە و ھۆشداریش دراوەتە زانكۆكان لەوەی ھەر زانكۆیەك كێشە بۆ ئەو قوتابیانە دروست بكات، سزا دەدرێت، چونكە حكوومەت بەردەوام كرێی خوێندن بۆ كوڕ و كچی شەھیدان خەرج دەكات و نابێت راستەوخۆ زانكۆ داوای پارە لە قوتابیانی كوڕ و كچی شەھید بكات.\nجێگری سەرۆكی لیژنەی شەھیدان گوتیشی: "دوای ھەوڵێكی زۆر، وەك لیژنەی شەھیدان زانكۆكانمان ئاگادار كردوونەتەوە كە لەمەودوا خۆیان مامەڵەی كوڕ و كچی شەھیدان بۆ وەرگرتنی كرێی خوێندن لەگەڵ بەڕێوەبەرایەتییەكانی شەھیدان دەكەن و پەیوەندی بە قوتابیانەوە ناكەن".\nناوبراو ئاماژەی بۆ ئەوەش كرد: "بەپێی بڕیاری زانكۆكان، ھەر قوتابیەك پلەی یەكەم بەدەست بێنێت لەسەر ئاستی بەشەكەی، لە كرێی خوێندن دەبەخشرێت، بەڵام حكوومەتی ھەرێمی كوردستان بڕیاری داوە ھەر كوڕ و كچێكی شەھید پلەی یەكەم بەدەست بێنێت، كرێی خوێندن راستەوخۆ بە قوتابییەكە دەدرێت".


وه‌فاو یادێك ...\n25/8/2019 - 11:49\nیه‌كه‌م ژه‌نیاری ئامێری قانوون بووه له هه‌ولێر\nئه‌مڕۆ یه‌كشه‌ممه ڕێككه‌وتی 25ـی8ـی2019 ساڵیادی هونه‌رمه‌ندی شانۆكارو میوزیكژه‌نی ناسراوی كوردستان خوالێخۆشبێت موسته‌فا ره‌ئوف ـ ه ، په‌نجا ساڵ خزمه‌تكردنی مۆسیقاو گۆرانی كوردی به‌بێ دابڕان له‌گه‌ڵ هونه‌رمه‌ندانی هه‌ولێر ، وه‌ك ئه‌كته‌ریش ڕۆڵی خۆی هه‌بووه له‌مێژووی شانۆی هه‌ولێر .\nشانۆكار و میوزیكژه‌ن موسته‌فا ره‌ئوف له ساڵی 1942 له هه‌ولیری ئازیز له دایكبووه ، ده‌رچووی په‌یمانگای مامۆستایان به‌شی وه‌رزش ،له سالی 1958 ده‌ستی به كاری هونه‌ری كردووه له تیپی ده‌رسیم به‌سه‌ر په‌رشتی مامۆستا جه‌مال هیدایه‌ت ، له‌گه‌ل ئه‌م هونه‌رمه‌ندانه كاری كردووه وه‌ك میوزیكژه‌ن ( تاهیر تۆفیق ، رسول گه‌ردی ، یه‌حیا مه‌رجان ، باكوری ، شه‌مال سائیب ، فواد ئه‌حمه‌د ، مشكۆ ، عاره‌ب عوسمان ، محمد عارف جه‌زراوی ، محمد جه‌زا ، جه‌وده‌ت شاكر ، وه یه‌كه‌م ژه‌نیاری ئامێری قانوون بووه له هه‌ولێر ، له‌گه‌ل ئه‌م تیپانه كاری هونه‌ری كردووه :\n1- تیپی ده‌رسیم\n2- تیپی یه‌كێتی مامۆستایانی كوردستان\n3- تیپی چالاكی قوتابخانه‌كان\n4- تیپی هونه‌ری هه‌ولێر\n5- تیپی كۆمه‌ڵه و هونه‌رو وێژه‌ی كوردی\n6- تیپی مۆسیقای شۆرش\n7- تیپی هونه‌ره میللیه‌كان\n8- تیپی مۆسیقای هه‌ولێر\n9- له ئاهه‌نگه‌كانی ئه‌ڵمانیاو روسیاو نه‌مسا به‌شداربووه\n10- به هه‌لبژاردن بۆته ئه‌ندامی ده‌سته‌ی به‌رێوه‌بردنی یه‌كه‌مین سه‌ندیكای كوردستان\n11- به‌رپرسیی تیپی هونه‌ره میللیه‌كان بووه\n12- به‌شداری كاری شانۆیی كردووه\n13- له درامای چلپاو به‌شداربووه\nخاوه‌ن ئه‌زموون و میژوویه‌كی جوانه چ وه‌ك شانۆكار یان میوزیكژه‌ن كه‌سایه‌تیه‌كی به ناو بانگ و دیاری هه‌ولێری ئازیز بووه خاوه‌ن خزمه‌تی 50 ساڵه به بێ دابڕان ، ماوه‌یه‌ك نه‌خۆش بووه ، وه‌له ڕێككه‌وتی 25ـی 8ـی 2014 چووه به ردلۆڤانی خودا و مالئاوایی له دۆست و ئازیزانی كرد .\nن/ سـه‌لام بـاپیر بـالیسانی


ئەڵوەند كوێستانی 05/10/2021 - 07:20 هەواڵ/هەمەڕەنگ\nهەموو جۆرەكانی ماسك لەدوای بەكارهێنانیان دەبێت بخرێنە ناو خاشاكی تایبەتی داخراوو نابێت لەسەر شەقام و باخچەو شوێنە گشتییەكان و ناو ڕووبارو دەریاكان فڕێ بدرێن، بونیان لەم شوێنانە جگە لە دیاردە نا شارستانیەتەكەی وەك ژەهریش وایە بۆ سروشت و مرۆڤ و گیانلەبەران، بۆیە دەزگا تەندروستییە جیهانییەكان و ژینگە پارێزان دەستیان بە هەڵمەتێكی هوشیاركردنەوە كردوەو پێگەیەكی ئەلیكترۆنیان داناوە بۆ ئامۆژگاری خەڵك و پرسیارو وەڵام و روونكردنەوەی تایبەتی لەسەر ماسكی بەكارهاتووی دژە كۆڤید.\nتوێژینەوەكی زانستی هۆڵەندی دەریخستووە، كە ئەو ماسكانەی كە خەڵكی بەبێ هەستكردن بە بەرپرسیارێتی و چارەنووس و ژیانی خەڵكی فڕێی دەدەن جگە لەوەی دەیان ڤایرۆسی زیانبەخشی پێوەیە هەمان كات بەو هۆیەی زۆربەیان لەمادەی پۆلی پرۆبین دروستكراون و ریشاڵێكی زۆری پلاستیكی لەپێكهاتەكەیدا هەیە كەزیانی زۆری بۆ ژینگە هەیە، كاتێك بخرێتە ناو ئاو پیسی دەكات و زیانی زۆری بە پێستی مرۆڤ و تەندروستی ئەندامانی لەشی و گیانلەبەران دەگەیەنێت، هەروەها بۆ ئەو ماسی و رووەك و گیانلەبەرانەی تر كە لەناو ئاودەژین وەك ژەهری كوشندە وایەو دەیانكوژێت.\nراپۆرتێكی ژینگەیی دەزگای ئاشكرای دەكات، لەهەموو جیهان لەماوەی یەك دەقیقەدا نزیكەی (3) ملیۆن لەو ماسكانە فڕێ دەدرێنە ناو هەواو ژینگەو ئاوو سروشت، بۆیە زەنگی مەترسیان لێداوە لەو رەفتارە ترسناكەی مرۆڤ و داوا دەكەن حكومەتەكانی جیهان سزا بەسەر ئەو كەسانەدا بسەپێنن كە ماسك فڕێ دەدەن، زانا ژینگە پارێزەكان جۆرە توێژینەوەیەكیان كردووە لەسەر زیانی ئەو ماسكانە، لەیەكێكیاندا دەركەوتووە كە هەندێ باڵندە ئەو ماسكانەیان هەڵگرتوەو بۆ دروستكردنی هێلانەكانیان بەكاریان هێناوە‌و بۆتە هۆی پیسبوونی هێلكەكانیان یان مردنی بێچوەكانیان، هەندێك نەورەسی سەر دەریا بەهۆی ئەوەی لاستیكی ماسكە فڕێدراوەكان لە قاچیان ئاڵاوە لەپەل و پۆكەوتوون و مردون، سەدان گیانلەبەری تری ناودەریاو ووشكانی بەهۆی ئەو ماسكانەوە تەفروتونابون، لەكەنار دەریای بەرزایل ژمارەیەكی زۆری بەتریق بەمردویی دۆزراونەتەوەو لەدوای پشكینی دەركەوتوەكە ماسكیان خواردووە، ئەو توێژینەوانە دەڵێن لە ژمارەیەك وڵات منداڵی دوو سێ ساڵە لەگەڵ خواردن پارچە ماسكیان قوت داوەو زیان بەتەندروستیان گەیشتووە.\nئەو زاناو توێژەرو دەزگا ژینگەیی و تەندروستیانە لەسەر ئینتەرنێت پێگەیەكی تایبەتیان داناوە بۆ پەیوەندی و هۆشیاركردنەوەی خەڵك، بەناوی (Covidlitter.com) هەموو هاوڵاتیەك لەهەر شوێنێكی ئەم دونیایە بێت دەتوانێت پرسیار بكات یان پڕۆژەو پلان و رێگاچارە پێشنیار بكات بۆ كەمكردنەوەی شوێنەواری ئەو دیاردە ناشتارستانی و نا تەندروستیەی كەلەهەموو وڵاتان پیادە دەكرێت بەتایبەتیش لە وڵاتە دواكەوتوەكان.


ئەو ئێوارەیەی (باكووری) هەموومانی کۆ کردەوە\n*لە دەسپێشخەریەکی جوانی وەزارەتی رۆشبیری و لاوان، بە ئامادەبوونی بریکاری وەزارەت و بەڕێوەبەری گشتی رۆشنبیری و هونەر و چەند هونەرمەند و نووسەر و راگەیاندکارێک، دوور لە ڕێوڕەسمی تەقلید و دووبارە، ئەمجارەیان لەماڵی خۆی، یادی داگیرسانی ٩١ یەمین مۆمی تەمەنی هونەرمەندی گەورە مامۆستا( باكووری ) کرایەوە، ڕێوڕەسمێکی جوان، یادەوەری و گۆرانی و رێزلێنان و وەبیرهێنانەوە، هارمۆنیەتێکی چێژبەخشی ئەو ئێوارەیەبوو کە هەموومان بەڵخۆشی و جوانی خۆمان تێدا دۆزیەوە .\n*لەو یادە جوان و خنجیلانەیە، چەند خوێندنەوەیەک لە روانگەی هەریەکەمان دروست بوو، کە هەر هەریەکەو لە گۆشەنیگای خۆیەوە بە فرەڕەنگ خوێندنەوەی بۆ دەکرد، یەکێک لەو خوێندنەوانە بریتی بوو لوتکەی چرکەساتی خۆشی حاڵەتی دەروونیی مامۆستا باكووری، کە وێڕای کەیف خۆشی لە سیمای بەدی دەکرا، چەند جارێکیشئەو قسەیەی دوبارە کردەوە، دەیگووت ( من ساڵانێکە بەتەنیا دەژیم، تەنیایی زۆرناخۆشە، کات لەلام تێناپەڕێت، بەڵام ئەم ئێوارەیە ماڵم قەرەباڵغە و زۆر کامەرانم، بۆیە ئەمشەو لە خۆشیی ئێوە خەوم لێ ناکەوێ !!!) ئەو رازە جوان و پڕ لە راستگۆیانەی ( باكووری) لەدڵەوە هەموومانی کەیفخۆش کرد، کە ئەمڕۆ لە ساڵیادی لەدایکبوونیدا، هونەرمەندان و رۆشنبیران و راگەیاندکاران لەبیریانە و یادی دەکەنەوە، لەبەرامبەردا ئەو پیاوە مەزنە بەتەمەنە ئەمڕۆ هەست بەچێژی درەختی ژیان و تەمەن و دەوروبەر دەکات .\n*ئەوەی ئێمە هەستمان پێ کرد و وەک لەوەڵامی پرسیارێکیشم لەبەرێزیان دەربارەی (ژیان و تەمەن ) ئەو گوتی : من ژیانم خۆش دەوێ، دەمەوێ بەخۆشی لەژیان بژیم و دەمەوێ بژیم !!!بێگومان ئەو وەڵامەی ( باكووری) چەندین مانا دەبەخشێت، کە هەموویان لە بازنەی چێژ بینی و چێژوەرگرتن لەژیان خۆدەدۆزنەوە، کە ئەو( ٩١) ساڵە دەژی، بەڵام هەمیشە حەزی لەبەردەوامی ژیانەو نایەوێ بمرێ، دەیەوێ لەنێو مۆسیقا و پەیوەندیە رۆحیەکەی لە گەڵ ئامێری( عود) چرکەکانی ژیانی لاخۆشەویست بێت، نەک رقی لەژیان و دەوروبەر بێتەوە .\n*چەند جوانە مرۆڤ هەمیشە بە گەشبینی لەژیان بڕوانێت، پرۆژە و خەونی بەردەوامی هەبێت، هەروەک خۆی گوتی : ئێستا چەند دەستنووسێکم ئامادەیە بۆ چاپ کە رۆژانە خەریکیمە و لە داهاتوودا چاپی دەکەم، ئەمەش بەو مانایە دێت ئەو پیاوە جوان و قەڵەمدۆست و هونەرمەندە هەمیشە بە گەشبینی لە ژیان دەروانی و لە نێو بەرزی و نزمی ژیاندا ئەو هەمیشە بەهیوای خەونی نوێ و پرۆژەی نوێیە.\n*ئەو یادکردنەوەیە بەمانای وەبیرهێنانەوەی هونەرمەند و نووسەر و ئەدیبانی وڵاتە، کە لەگەڵ خەمی قورسی نیشتمان بەڵام باكووری و باكووریەکان هەمیشە لەبیری وەزارەت و حكوومەت و لایەنە پەیوەندیدارەکانن، بۆیە پێویستە بەپێ ی دەرفەت و کات تا بکرێ یادی ئەو مرۆڤە مەزنانە بکرێتەوە، تا نەوەکانی دادێ رابردووی پڕ لە پاکی و رەسەنایەتی و شانازی بخوێننەوە.\n*بۆیە ئەم هەوڵە جوانانەی گشت لایەک، هەم وەک هەوڵی تاکەکەسی، هەم وەک وەزارەتی رۆشنبیری بەهەند وەردەگرین و دڵنیام ئەو پەیامە نامەیەکی پڕ لە یاد وەفا و رێزگرتنە لە رابردووی پاک و پڕ لەداهێنان و دەنگ و ئاواز و نووسین، جێگای خۆشحاڵیی گشت لایەکە و چێژبەخشین و شیرنترکردنی وێستگەکانی تەمەنی کەسە بە تەمەنەکان، هەموو لایەک لەدڵەوە کەیفخۆش دەکات.


Home›هەواڵ›کوردستان›ئۆفیسی ڕێكخراوێكی ئەڵمانی لە هەرێم بە هۆکارێکی نادیار سوتا\nبەرپرسی پرۆژەكان لە رێكخراوی هاوكاریی ئەڵمانی ئاماژە بەوەدەكات كە “بەهۆكارێكی نادیار ئۆفیسی ڕێكخراوەكەمان لە قەزای كفری سەربە ئیدارەی گەرمیان سووتێندرا كە زیانی 60 هەزار دۆلار بەو ئۆفیسە گەشتووە و لایەنە پەیوەندیدارەكانیش دەستیان بە لێكۆڵینەوە كردووە”.\nهونەر فەخرەدین، بەرپرسی پرۆژەكان لە رێكخراوی هاوكاریی ئەڵمانی، بە SNNی ڕاگەیاند: بەهۆكارێكی نادیار شەوی رابردوو ئۆفیسەكەمان کە باڵەخانەیەكی حكوومیە، لە تەنیشت بنكەی ئاگركوژێنەوەی قەزای كفری سووتێندراوە بەجۆرێك ئۆفیسەكە بە تەواوەتی سووتاوە و كتێبخانەیەكی گەورە و هۆڵی سیمینار بە هەموو پێداویستییەكانەوە و ژمارەیەكی زۆر فەرشی تایبەت كە بۆ چالاكی كڕابوو لەگەڵ هەموو پێداویستییەكانی دیكە سووتێندراون.\nئاماژەی بەوەشكرد، ئێمە ڕێكخراوەكەمان لە هەموو بوارێك چالاكی دەكەین، گومانمان لە كەس نییە، زیانە مادییەكان مەزەندە دەكرێت بە 60 هەزار دۆلار، پۆلیس دەستیكردووە بە لێكۆڵینەوە لە رووداوەكە، تا ئێستا كەس لەسەر ئەو تاوانە نەگیراوە.\nڕێكخراوی هاوكاری ئەڵمانی لە زۆربەی شار و شارۆكەكانی هەرێمی كوردستان ئۆفیسی هەیە، تێدا چالاكی جۆراوجۆر پێشكەشی سەرجەم توێژەكانی كۆمەڵگە دەكات، لە ساڵی 2014 چالاكییەكانیان لە هەرێمی كوردستان دەست پێ كردووە.\n57 چرکە له‌مه‌وپێش


فۆڕمی تۆمارکردنی بابەت | 20-03-2019\n$باکووری کوردستان$ - پارێزگاری دەوڵەتی تورک لە #جۆلەمێرگ# لە 31 ناوچەی پارێزگای جۆلەمێرگ قەدەغەی هاتووچۆی راگەیاند. ئەو قەدەغەکارییەی دەوڵەتی تورک ناوچەکانی گەڤەر، چەلێ، #شەمزینان# و جۆلەمێرگ دەگرێتەوە. قەدەغەکارییەکەی دەوڵەتی تورک بە پاساوی ئاسایشی هاووڵاتییانی مەدەنی بۆ ماوەی 15 رۆژ بەردەوام دەبێت. - پۆلیسەکانی دەوڵەتی تورک ئەمڕۆ هەڵیانکوتایە سەر چەندین ماڵی هاووڵاتییان و بەڕێوەبەرایەتییەکانی هەدەپە و #دەبەپە# و پاڵێوراوی هەدەپە بۆ هەڵبژاردنی شارەوانییەکان لە #وان# و 22 کەسیان دەستگیرکرد. ناوی کەسە دەستگیرکراوەکان بریتین لە: خەدیجە بارشتران، گولای یڵماز، کانییە شەکەر، بەریتان تایان، حەمید بایهان، ئەلیف یگت، بازی ئاشکان، چەتین ئویار، سۆنگول تاش، موستەفا ئەرزنگین، ئەحمەد کایا، حیکمەت ئوزنیای، دەلیل ئاکسۆی، ستار ئەمەک، گیورسەل کاماچ، فەیسەل پارلاک، جەمیل دەمان، قادر تۆپراک، هاکان دەمیر، دەلیل ئاکسۆی، م. عەلی سۆنمەز، رەمەزان دومان و ئازاد گوندۆگان. - دادگای تورک ساڵێک و 8 مانگ و 15 رۆژ سزای زیندانیکردنی بەسەر #عایشە سوروجو# پەلەمانتاریی هەدەپەی رحا دا سەپاند. - لە ئەنجامی ئۆپەراسیۆنی پاکتاوی سیاسی لە شارەکانی جۆلەمێرگ و ئێلح چەندین کەس لە لایەن پۆلیسی تورکیاوە دەستگیر کران. - لە شاری ڕوحا 38 کەس کە لە چوارچێوەی ئۆپەراسیۆنی پاکتاوی سیاسیدا بە تۆمەتی (پڕوپاگەندەکردن بۆ ڕێکخستن) لە لایەن هێزەئەمنییەکانەوە دەستگیر کرابوون، ڕەوانەی دادگە کران. دادگە بڕیاری زیندانی کردنی بۆ 13 کەس دەرکرد. 25 کەسەکەی دیکەشی بە مەرجی پشکنینی دادی ئازاد کرد. $باشووری کوردستان$ - سوپای داگیرکەری تورک هەڕەشەی لە هاووڵاتییانی گوندەکانی هەرێمی برادۆستی سنووری پارێزگای #هەولێر# کردووە، کە نابێت ئاگری نەورۆز بکەنەوە. $دەرەوەی کوردستان$ - و. ناوخۆی تورکیا رایگەیاند: فەرماندە سەربازییەکانی وڵاتەکەی و ئێران لە پەیوەندییەکی تەلەفۆنیدا رێککەوتون لەسەر ئۆپراسیۆنی هاوبەش لە دژی هێزەکانی پارتی کرێکارانی کوردستان. - دۆناڵد ترمپ سەرۆکی ئەمریکا راگەیاند کە ئەمشه و دواین مۆڵگەی #داعش# لە سوریا کۆنتڕۆڵ دەکەن. - پۆلیسی دەوڵەتی تورک هەڵیکوتایە سەر بارەگای رێکخستنی #هەدەپە# لە ئەدەنە و بە ناوی پشکنینەوە دەستیان کردووە و تێکوپێکدانی کەلوپەلەکانی بارەگاکەی هەدەپە.


سلێمانی: نرخی مۆلیده ئه‌هلییه‌كان بۆ مانگی ئه‌یلول دیاریكرا\n01:01 - 03/10/2018\nوتەبێژی بەڕێوەبەرایەتی كارەبای سلێمانی نرخی كاتژمێرێك ئەمپێری كارەبای مۆلیدە ئەهلیەكان بۆ مانگی ئەیلول و خشتەی پێدانی كارەبای مۆلیدە ئەهلییەكان لە سنوری پارێزگای سلێمانی بۆ مانگی تشرینی یەكەم ئاشكرا دەكات.\nسیروان محەمەد، وتەبێژی بەڕێوەبەرایەتی گشتی كارەبای سلێمانی رایگەیاند؛ نرخی كاتژمێرێك ئەمپێری كارەبای مۆلیدە ئەهلییەكان بۆمانگی تەموز بە (42) دینارە، كە تێكرای كاركردنی موەلیدەكان لەنێوان ( 320 ) بۆ ( 330 ) كاتژمێر كاریان كردووە، بەوەش نرخی ئەمپێرێك لە نێوان (12.500) هەزار بۆ (13.750) هەزار دینار دەبێت.\nسەبارەت بە بەرنامەی كاركردنی موەلیدەكان بۆ مانكی داهاتوو، وتەبێژی بەڕێوەبەرایەتی گشتی كارەبای سلێمانی وتی؛ رۆژانە لەلایەن كارەبای نیشتمانی و مۆلیدە ئەهلیەكانەوە بۆ ئەم مانگە (24) كاتژمێر بۆ هاوڵاتیان دابین دەكرێت، واتە هەركاتێك كارەبای نیشتمانی كوژایەوە پێویستە مۆلیدە ئەهلیەكان كارەبا بۆ هاوڵاتیان دابین بكەن.\nوتیشی: لە كۆبونەوەكەدا، ئەو خاڵە دووپات كرایەوە كە پێویستە پاش كوژانەوەی كارەبای نیشتمانی (15) خولەك زیاتر بەسەر دابینكردنی كارەبای مۆلیدە تێنەپەرێت، بەپێچەوانەوە، سەرپێچیكار رووبەرووی یاسا دەكرێتەوە.\nسەبارەت بە نرخی كارەبای یەكەكانی نیشتەجێبوون سیتیەكان نرخی كیلۆواتێك بە (220) دینار دیاریكرا، بەڵام ئەگەر سیتیەكان وێستگەكانیان (11) كەیڤی بوو ئەوا (5) دینار و وێستگەكەی (33) كەیڤی بوو (10) دیناری بۆ زیاد دەكرێت.\n4863 جار خوێندراوەتەوە


عامری: تورکیا بەنیازە پشتێنی ئەمنی سوریا لە عێراق دووبارەبکاتەوە – کوردی – RojNews.News\nعامری: تورکیا بەنیازە پشتێنی ئەمنی سوریا لە عێراق دووبارەبکاتەوە\n20/07/2020 - 4:05:43 pm\nهادی عامری سەرۆکی هاوپەیمانیی فەتح، ئەمڕۆ لەسەر دەستێوەردانەکانی دەوڵەتی داگیرکەری تورک لەناو خاکی عێراق هۆشدارییدا و ڕایگەیاند: تورکیا بەنیازە پشتێنی ئەمنی سوریا لە عێراق دووبارە بکاتەوە.\nعامری بە ئاماژەدان بەوەی کە دەوڵەتی تورک مەبەستییەتی، ئەو پشتێنە ئەمنییەی لە سوریا پێکیهێنا لە عێراقیش دووبارەی بکاتەوە، داوای لە هەموو هێزە نیشتمانییەکانی عێراق کرد کە بۆ کۆتاییهێنان بە دەستدرێژییەکانی دەوڵەتی تورک ڕێوشوێنی پێویست بگرنەبەر.\nعامری ڕایگەیاند: بە نیگەرانییەکی زۆرەوە بەدواداچوون بۆ گۆڕانکارییەکانی پەیوەندیدار بە دەسدرێژییە بەرفراوانەکەی دەوڵەتی تورک بۆ سەر باکوری عێراق (باشوری کوردستان) دەکەین.\nهادی عامری هەروەها ئاماژەی بەوەدا، کە ئەم دەستدرێژییە بەهەر بیانویەک بێت قبوڵکراو نییە، وتیشی: ئەم دەستدرێژییە هیچ پاڵپشتییەکی نێودەوڵەتی و یاسایی نییە، دەستدرێژییەکانی ئەم دواییەی دەوڵەتی تورک لە هەموو دەستدرێژییەکانی دیکەی بۆسەر عێراق جیاوازە و ئەمجارە لە بواری قووڵایی و ماوەدا گۆڕانی بەسەردا هاتووە، ٢٥ کیلۆمەتر هاتووەتە ناو خاکی عێراق و هێزێکی زۆری هێناوە.\nعامری جەختی لەوە کردووەتەوە، کە ئەم بابەتە نیشانەگەلێکی مەترسیداری پێوەدیارە لە مەبەستی دەوڵەتی تورک بۆ سەپاندنی سیاسەتەکانی خۆی بەسەر عێراق-دا، تورکەکان هەوڵدەدەن پشتێنێکی ئەمنی هاوشێوەی سوریا لە عێراقیش دروست بکەن.\nعامری هۆشداریی دایە دەوڵەتی تورک و وتی: ئەم پیلانەی ئەنقەرە مەترسیدارە و داوا لە دەوڵەتی تورکیا دەکەین کە دەستبەجێی لە خاکی عێراق بکشێتەوە، ئەم کردەوە دوژمنکارانە لە قازانجی هەردوو وڵاتدا نییە و پەیوەندییەکان دەخاتە مەترسییەوە.\nعامری داواشی لە حکومەتی عێراق کرد، کە بێدەنگی خۆی بشکێنێت و هەموو ڕێوشوێنێکی دیپلۆماتی و سیاسی بۆ کۆتاییهێنان بە دەستدرێژییە یەک لەدوای یەکەکانی دەوڵەتی تورکیا بگرێتەبەر و وتییشی: پێویستە حکومەتی عێراق ئەم کێشەیە بباتە یەکێتی عەرەب و ناوەندە نێودەوڵەتییەکان.\nلە کۆتایی قسەکانیدا هادی عامری سەرۆکی هاوپەیمانیی فەتح، وتی: هەموو هێزە نیشتمانییەکانی عێراقیش پێویستە هەڵویستێکی یەکدەست و یەکگرتوویان بۆ پاراستن و پشتیوانی لە سەروەریی عێراق و کۆتاییهێنان بە دەستدرێژییەکەی دەوڵەتی تورکیا هەبێت.\nفڕۆكەی بێ فڕۆکەوان چەتەکانی کردە ئامانج\nگەریلا تیڤی ڤیدیۆی چالاکییەکی گەریلای بڵاوکردەوە


گووگڵ لە رێگەی رووداوەوە پرۆژەیەک بۆ گەنجانی عێراق رادەگەیێنێت\nلە عێراق گرنگیدان بە گەڕان بەدوای ئاسوودەیی دەروونی لەلایەن گەنجانەوە لە گووگڵ زیادیکردووە، لە ساڵی رابردوو، گەڕانەکە بەرێژەی 137% لەچاو ساڵی 2019 زیادیکردووە. هاوکات پرۆسەکانی گەڕان کە وشەی چارەسەریان تێدایە، بەراورد بە 10 ساڵی رابردوو گەیشتووەتە لووتکە.\nلە بەرنامەی بەرپرسیاری تۆڕی میدیایی رووداو کە شەهیان تەحسین پێشکێشی دەکات باسی کێشەکانی گەنجانی عێراق کرا، هاوکات ئەوە خرایەڕوو کە هۆکاری بێتاقەتی و خراپیی دۆخی دەروونی گەنجەکان، خراپیی دۆخی وڵاتەکەیە بە لایەنی ئەمنیی و ئابوورییەوە.\nکۆمپانیای گووگڵ بڕیاریداوە لە رۆژهەڵاتی ناوەڕاست و باکووری ئەفریقا بەرنامەیەک بۆ هاوکاریی گەنجان دەستپێبکات کە هەست بە ماندوویی و بێتاقەتی دەکەن. سەلما شەهد، بەڕێوەبەری پەیوەندییەكانی گووگڵ لە رۆژهەڵاتی ناوەڕاست و باكووری ئەفریقا و د. ناردین تورجمان، پزیشكی دەروونی لە بەرنامەی بەرپرسیار باسیان لە کێشەکان و بەرنامەکەی گووگڵ کرد.\nهەڤپەیڤینی رووداو لەگەڵ سەلما شەهد و د. ناردین تورجمان:\nرووداو: چی وای لە گووگڵ کرد کە ئەو بەرنامەیە دەستپێبکەن؟ ئەو پرۆژەیە لە کوێوە هاتووە و ئامانجی ئێوە چییە؟\nسەلما شەهد: سوپاس بۆ میواندارێكردنمان وەك نوێنەری گووگڵ، ئێمە لە گووگڵ كاتێك كار و پرۆژەیەك و دەستپێشخەرییەك دەكەین دوو مەبەستمان دەبێت. مەبەستی یەكەممان دابینكردنی زۆرترین زانیاریی و بەخشینی بەزۆرترین بەكارهێنەر لەسەر ئاستی جیهان. مەبەستی دووەمیشمان، لە ساڵی 2020 بایەخێكی زۆر بە بواری نەخۆشی و تەندروستیی دەروونی و خۆشگوزەرانی تاك درا. ئێمەش لە گووگڵ بڕیارماندا دەستپێشخەرییەك بخەینەگەڕ لەبارەی تەندروستیی دەروونی دوای ئەوەی تەواوی زانیارییەكان زۆر بەوردی لەلایەن كەسانی پسپۆڕی ئەم بوارە ئامادەكرا و لە رێگەی ئەپڵیكەیشنێك بەهاوكاری گووگڵ ئەسیستانت كاریان لەسەر كرا و خرایە واری جێبەجێكردنەوە. ئەم ئەپلیكەیشنە یارمەتیدەری پێشوەختەی ئامادەكراوە. هەموو دیالێكتە عەرەبییەكان تێدەگات، لەمانەش دیالێكتی عێراقی و وەڵامەكەش بەعەرەبییەكی پاراو دەدرێتەوە.\nشەهیان: دەتوانی ئەو داتایانە بە ئێمە بڵێیت کە دەست ئێوە کەوتوون؟ دەتوانی پێمان بڵێیت گەڕان بۆ چارەسەری بێتاقەتی چەندێک زیادبووە؟\nسەلما شەهد: ئێمە هەڵسەنگاندن بۆ ئامارەكان دەكەین لە رێگەی ئەو داتایانەی لە ماوەیەكی دیاریكراودا كۆدەكرێنەوە و تێبینی ئەوەمان كرد، لە ساڵی 2020 بەكارهێنەرانی گووگڵ بایەخێكی رادەبەدەریان بە سێرچكردن داوە لەبارەی دۆخی تەندروستی و دەروونی. ئەم بایەخە زۆرەی بەكارهێنەران بەتایبەتی لەكاتی كەرەنتینەكان بەشێوەیەكی بەرچاو بینرا و تێبینی كرا. بێگومان قەیرانی تەندروستیی یەكێك بووە لە فاكتەرە هەرە گرنگەكان، كە وایكردووە بەكارهێنەرانی گووگڵ لە هەموو جیهان سێرچی زیاتری بۆ بكەن و بایەخی پێبدەن. هەروەها دووركەوتنەوەی خەڵكی لە كەسوكار و خزمەكانیان هۆكاربووە بۆ شڵەژاوبوونی دۆخی دەروونی تاك و هەموومان بەگشتیی لەم جیهانە نەك تەنیا لە وڵاتانی عەرەبیدا.\nرووداو: ئەو پرسیارانەی خەڵک لە گووگڵیان کردووە لە ساڵی 2020 لەبارەی پاڵپشتیی دەروونی، کام پرسیار زۆرتر لە گووگڵ کراوە؟\nسەلما شەهد: ئەوەی تێبینیمان كردووە لە ساڵی 2020، بریتییە لەوەی پرسیاری زۆر كراوە نەك تەنیا بۆ چۆنێتیی خۆپارێزیكردنی خۆیان بەڵكو بۆ چۆنێتیی خۆپارێزی كەسانی نزیك لە خۆیان و خۆشەویستانیان و زۆربەی زۆری پرسیارەكانیش لەبارەی خەمباری و تەنیایی و هەڵچوون و نیگەرانبوون بووە لەبارەی دۆخی تەندروستیی و ئەو قەیرانەی بەرۆكی هەموو جیهانی گرتووە.\nرووداو: گەڕانی خەڵکی بۆ چارەسەری دەروونی هۆکارەکەی چی بووە؟ هەمووی لەبەر کۆرۆنا بووە؟\nناردین تورجمان: بێگومان قەیران و كێشەی دەروونی كاریگەری بەسەر هەموو كەسێك هەبووە نەك تەنیا لە عێراق و رۆژهەڵاتی ناوەڕاست، بەڵكو هۆكاربووە بۆ ئەوەی هەموو جیهان پرسیار لەبارەی دۆخی تەندروستیی دەروونی بكەن و زانیاریی لەمبارەیەوە بەدەست بهێنن بۆ ئەوەی هاوكارییان بكرێت لە رووی وەرگرتنی زانیاریی تەندروستیی.\nرووداو: وەڵامەکەم بە دروستی وەرنەگرت؟ دەمەوێت بزانم بۆچی خەڵک لە ساڵی 2020 دا هەستیان بە تەنیایی کردووە و زیاتر پێویستیان بە هاوکاریی دەروونی بووە؟\nناردین تورجمان: بەڵێ بێگومان نەك تەنیا لەسەر ئاستی عێراق و رۆژهەڵاتی ناوەڕاست و وڵاتە عەرەبییەكان، بەڵكو كاریگەرییەكانی كۆرۆنا لەسەر هەموو جیهان هەبووە و زیادیش بووە. سێرچكردن و گەڕان بەدوای وەڵامی پرسیارەكانیان لەبارەی تەندروستیی دەروونی خۆیان و كەسە نزیكەكانیان و ئەندامانی خێزانەكانیان رووی لە زیادبوون كردووە. ڤایرۆسی كۆرۆنا لە ساڵی 2020 هۆكاری سەرەكیی بووە بۆ تێكچوونی تەندروستیی دەروونی و پرسیاركردنی خەڵك لەبارەیەوە.\nرووداو: لەبارەی تەندروستیی دەروونی، ئێوە وەکو پزیشکی دەروونی زیاتر رووبەڕووی چ نەخۆشییەکی دەروونی یان چ کێشەیەکی دەروونی دەبنەوە کە بەهۆی کۆرۆناوە بۆ خەڵک دروستبوون؟\nناردین تورجمان: بەڵێ بێگومان؛ خەمباربوون، نیگەرانی، دوودڵی و ترس. ئەمانە لە ساڵی 2020 بووە مایەی زۆرترین خەمی خەڵك و بەكارهێنەرانی گووگڵ لە هەموو جیهان. بەتایبەتیش لەسەر ئاستی تاك كاریگەری بەسەر دۆخی دەروونییان هەبووە و دوودڵی و خەمباربوون زۆرترین ئەو هۆكارەن كاریگەری بەسەر دەروونی كەسەكان دەبێت و لەكاتی كۆرۆنا پرسیاریان لەبارەیەوە كراوە.\nرووداو: سەلما خان، لەگەڵ ئەو داتایانەی تۆ باستکردن، ئەمساڵ وەکو گووگڵ بەنیازن ئەپلیکەیشنێک دروست بکەن و هاوکاریی خەڵکی پێبکەن، دەتوانم بزانم ئەو ئەپلیکەیشنە چۆنە؟\nسەلما شەهد: ئەمە تایبەتمەندییەكی نوێیە لە ساڵی 2019 خستمانە خزمەتی بەكارهێنەران و ئەم تایبەتمەندییەش دوو رۆژ لەمەوبەر خستمانە واری جێبەجێكردنییەوە. لە رێگەی پەیامی دەنگیی بەكارهێنەرەكانەوە گووگڵ ئەسیستانت وەڵامی دەنگییان دەداتەوە. ئەگەر بەكارهێنەر هەست بە خەمباری و ترس و تەنیایی بكات و داوای هاوكاری و رێنمایی بكات، ئەوسا گووگڵ ئەسیستانت وەڵامی راستەوخۆی دەنگییان دەداتەوە و بە دەقی نووسراویش دەخاتە بەردەستیان. وەڵامە دەنگیی و نووسراوەكان، لەلایەن كەسانی پسپۆڕی بواری تەندروستیی دەروونیی ئامادەكراوە و پێشكەش دەكرێت.\nرووداو: باشە، ئێستا ئەو پرسیارانەی خەڵک دەیکەن چین و وەڵامەکان چین؟ ئەگەر من شتێک بنووسم وەڵامێکی ئامادەم بۆدێت؟\nسەلما شەهد: بەڵێ وەڵامەكان ئامادەن و بەزمانی عەرەبیی پاراو پێشكەش دەكرێت. ئەوەی زۆر نایابە لەم خزمەتگوزارییە نوێیە، ئەوەیە گووگڵ ئەسیستانت لە رێگەی پەیامی دەنگی و دەقی نووسراو وەڵامەكانی هەموو جۆرە پرسیارەكان دەداتەوە. هەروەها بەكارهێنانیشی زۆر ئاسانە و زۆرترین زانیاریی بەزۆرترین بەكارهێنەر و خەڵكیش پێشكەش دەكات. ئیدی بەمشێوەیەیە.\nرووداو: بێگومان هەموو پرسیارەکان بە عەرەبین و وەڵامەکان بە عەرەبین، دەمەوێت بزانم بۆچی وڵاتانی عەرەبیتان کردە ئامانج؟\nسەلما: بەڵێ راستە، ئەگەر بەعەرەبی پرسیار لە گووگڵ ئەسیستانت بكەیت، بەعەرەبی وەڵامت دەداتەوە. بێگومان پلانی داهاتوو هەیە بۆ زیادكردنی زمانی دیكە بۆ ئەم خزمەتگوزارییە و لەوانەیە پێش كۆتایی ساڵ كارا بكرێت. هۆكاری ئەوەی بۆچی لە قۆناخی یەكەمدا تەنیا زمانی عەرەبی بەكارهاتووە، بۆ ئەوە دەگەڕێتەوە كە تیمی رۆژهەڵاتی ناوەڕاست ئەو بیرۆكەیان پێشكەشكردووە. واتا مەرج نییە تەنیا بارەگای سەرەكیی گووگڵ كە لە كالیفۆرنیایە، تەنیا ئەوان بیرۆكە و پرۆژەی نوێ و خزمەتگوزاریمان پێشكەش بكەن. بەپێچەوانەوە تیمی رۆژهەڵاتی ناوەڕاست كە تیمێكی زۆر گەورەیە بەردەوام پرۆژە و پێشنیاز و بیرۆكەی نوێی خزمەتگوزاریی هەیە و دەبێت كە پەیوەندییان بە خەڵكییەوە هەبێت و ئاراستەی بنكەی سەرەكییمان دەكەن.\nرووداو: باشە، د. ناردین لەسەر ئەو وەڵامانە قسە بکەین، ئەگەر کەسێک بە عەرەبی بڵێت دڵم ناخۆشە و دەترسم، هەندێک وەڵامیان بۆ ئامادە کراوە، وەکو پزیشکێکی دەروونی، تێڕوانینی تۆ لەسەر ئەو وەڵامانە چییە؟\nناردین تورجمان: بۆ نموونە ئەگەر بێتوو نیشانەكانی خەمباری و ترس لە هەفتەیەك زیاتر بەدیكرا، داوای لێدەكەین دەسبەجێ لە پەیوەندیدا بێت لەگەڵا لایەنە پەیوەندیدارەكان و هاوكاری و پالُپشتیی پسپۆڕان وەربگرێت. ئەمە لەبارەی پەیوەندییە راستەوخۆیەكانە. لەبارەی پرسیارە ئامادەكراوەكانی گووگڵ ئەسیستانت، گووگڵ وەڵامەكانی بەشێوەیەكی زۆر لێهاتووانە ئامادەكردووە، بەهۆی ئەوەی كەسانی پسپۆڕ چاودێرییان كردووە و نوسیوویانە. بۆیە زۆر گرنگە كەسێك هەستێكی نامۆی هەبێت، پەیوەندیی راستەوخۆ بكات بۆ پزیشك و دەست بۆ خزمەتگوزارییە ئامادەكراوەكانیش بنێرێت. لە زۆربەی وەڵامەكانی گووگڵ ئەسیستانت دوای پێشكەشكردنی رێنمایی و ئامۆژگارییەكان، داوا دەكات راستەوخۆ پەیوەندی بە پزیشكی تایبەت و پسپۆڕیش بكات.\nرووداو: یەکێک لەو وەڵامانەی گووگڵ دایناوە، بۆ ئەو پرسیارەی چی بکەم کە من بێتاقەتم؟ ئەوەیە کە وەرزش بکە یان پیاسەیەکی 20 خولەکی بکە. د. ناردین ئەو وەڵامەی گووگڵ تاوەکو چەند سوودی دەبێت؟\nناردین تورجمان: بەڵێ 100% وەرزشكردن، نیگەرانییەكان و دڵتەنگییەكان و ترس و دڵەڕاوكێیەكان دەڕەوێنێتەوە، یاخود كاتێك رۆژانە بۆ ماوەی 20 خولەك دەچیتە دەرەوە و لەناو سروشت پیاسەیەك دەكەیت، دەسبەجێ دۆخی دەروونیت دەگۆڕێت. ئەمە نەك تەنیا بۆ دۆخی دەروونی بەڵكو بۆ تەندروستیی لەش زۆر گرنگە. بەڵێ وەرزش بەدڵنیاییەوە 100% رەنگدانەوەی لەسەر تەندروستیی دەروونی و لەش دەبێت.\nرووداو: ئەو وەڵامانەی گووگڵ ئامادەی کردوون تاوەکو چەند هاوکاریی ئەو کەسە دەکەن کە پرسیاری کردووە؟\nناردین تورجمان: بەڵێ، وەك گوتم، گووگڵ ئەسیستانت یەكەم ئامرازی گەیاندنی هاوكاری و پاڵپشتیی تەندروستییە بۆیە بەدڵنیاییەوە سوودی دەبێت. وەك چۆن لە سەردەمی كەرەنتینەی كۆرۆنا بەردەوام پرسیار دەكرا "من بەتەنیام" و "هەست بە ترس دەكەم" و "نیگەرانم" و گووگڵ ئەسیستانت، وەك یەكەم دەستپێشخەری هاوكاری و پاڵپشتیكار زانیاریی گرنگ دەدات بۆ بەرژەوەندی بەكارهێنەر. ئەمەش هەنگاوێكی زۆر باشە بۆ ئەوانەی پرسیار دەكەن.\nرووداو: باشە، ئەو ئامارانەی گووگڵ ئاشکرای کردوون، بە رێژەیەکی زۆر گەڕان بۆ ئەو پرسیارانە و گەڕان بەدوای چارەسەری دەروونی زیادیکردووە، ئەوە ئاساییە؟\nناردین تورجمان: پرسیارەكان ئاسایین، بەڵێ پرسیاركردن ئاساییە بەهۆی ئەوەی خەڵك بایەخی زیاتر دەدات بە تەندروستیی دەروونی و ئەم بوارەش رۆژ دوای رۆژ فراوانتر دەبێت. كاتێك كەسێك لەژێر گوشاری دەروونیدا دەبێت و لەو كاتەیش كە تەكنۆلۆژیا هەردێت و زیاتر پێش دەكەوێت، خەڵكی لە رێگەی پرسیاركردن دەست بۆ تەكنۆلۆژیا دەبەن و پرسیارە باوەكان دەكەن. ئیدی ئامێرێك هەیە توانای ئەوەی هەیە یارمەتیدەریان بێت و پرسیاری ئاراستە بكەن.\nرووداو: سەلماخان ئەوە چەندێک دەبێت ئەو پرۆژەیەتان دەستپێکردووە؟ هەست بە گۆڕانکاری دەکەن؟\nسەلما شەهد: نزیكە ساڵیكە كاركردن لەسەر ئەم بەرنامەیە بەچڕی كراوە. سەرەتا بەدوای هاوبەشێكی متمانەپێكراو گەڕاین و لەگەڵ دامەزراوەكانی "سەیف سپەیس" رێككەوتین لە دەوڵەتی ئیمارات. بۆیە كاركردن لەمبارەیەوە ساڵێكی خایاند و ئەمەش یەكەمجارە رایبگەیێنین. هەروەها یەكەم دەستپێشخەری بەمشێوەیەیە لەلایەن گووگڵەوە، لەسەر خزمەتگوزاری ئەسیستانت.\nرووداو: ئێوە لەمەودوا دەستپێدەکەن یان چەند رۆژێکە دەستتان پێکردووە؟\nسەلما شەهد: دوو رۆژە خزمەتگوزارییەكانی پێشكەش دەكات و بۆ هەموو بەكارهێنەرێك فەراهەم كراوە. گووگڵ ئەسیستانت دەستبەكاربووە بۆ پێشكەشكردنی ئەم خزمەتگوزارییە نوێیە بەزمانی عەرەبی. جا گرنگ نییە تۆ لە عێراق بیت، یان كەنەدا. گرنگ ئەوەیە بەزمانی عەرەبی پرسیار بكەیت. بۆ نموونە ئەگەر بە گووگڵ ئەسیستانت بڵێی "من خەمبارم" یان "هەست بەتەنیایی دەكەم" تەنانەت ئەگەر پرسیار بكەیت و بڵێیت "من تووڕەم" گوێت لە وەڵامەكان دەبێت.\nرووداو: لەو دوو رۆژەدا ئێوە فیدباکتان وەرگرتووە؟\nسەلما شەهد: هێشتا زووە لەمبارەیەوە بڕیاربدەین و بزانین خەڵكی تا چەند پێشوازیی لەم دەستپێشخەرییە دەكەن و تا چ ئاستێك بەكاری دەهێنن، بەڵام لەوە دڵنیاین وەڵامەكان بەدڵی بەكارهێنەر دەبێت، بەهۆی ئەوەی زانیارییەكان لەلایەن كەسانی پسپۆڕ ئامادەكراوە و چاودێری وردی بۆ كراوە. پێشبینی ئەوە دەكەین بەكارهێنەران لەسەر ئاستی هەموو جیهان پێشوازییەكی گەرم و بایەخێكی تایبەت بەم خزمەتگوزارییە بدەن، وەك چۆن بایەخیان بەخزمەتگوزارییە پێشووەكانمان دراون.


لافاوەكانی هەولێر: بەرپرسەباڵاكان دەبێ دادگایی بكرێن\nهەولێر هەزاران ساڵە شارە لەو جیگەیەی ئێستای بوە و ماوەتەوەش بێ ئەوەی ئاو بیبات. لە مێژودا، هەردەم شار و گوند لە نزیك جۆگە و ڕوبار و زێ دورستكراون، هەر بویەش وتراوە ئاو و ئاوەدانی. لە هەولێر و دەوروبەری بەستەكان سەرچاوەی دابینكردنی ئاو بونە بۆ ژیان و بژێوی سەرچاوە كشتوكاڵیەكان و ئاژەڵداری. كە دانیشتوانی شار هەستیان كردوە ئاوی بەستەكان سەرچاوی نەخۆشی بووە، سیستەمی كارێزیان داهێناوە بۆ هێنانی ئاوی خاوێن بۆ خواردنەوە و بەكارهێنانی مرۆیی لە سەرچاوەی ئاوی ژێرزەوی ئەو بەرزایییەكانی دەرەوەی شار.\nمانەوەی هەولێر وەك شار و گەورەبونیشی لەماوەی پێشو بە گوێرەی ئەزمون و زانیاری خەڵكی زانا و وشیار و دواتریش بە گوێرەی زانیاری و زانستی ئەندازیاری شار بووە، بویە ئاوەڕۆی گەند و بەستەكانی بە ناو هەولێر و دەوروبەریدا دەڕۆن دەستكاریییان نەكراوە لەوەندە زیاتر بۆ جوانكاری و پێویستی تەندورستی بێت.\nلەپاش دەستبەكاربونی شێخدەسەڵاتداری كێوی كورد، دەستكاری لە هەڵكەوتەی سورشتی شاری هەولێردا كراوە بە بەرژەوەندی چەند دەسەڵاتدار و دەستوپەیوەندێكی گەندەڵ بۆ سود وەرگرتن لەو زەویانەی لە ئەنجامی دەستكاریكردنی كەندو و بەست و ئاوەڕۆكانی سورشت دورستی كردون بۆ سەرفكردنی ئاوی باران و سەرچاوەكانی ئەو ئاوەی ڕوو لە هەوڵێر دەكات بە وەرزی باران و لە كاتەكانی تریش، وەك بەبیرمان دێت ئاوی بەستی بنەسڵاوە و كەسنەزان بە هاوینانیش بەناو هەولێردا تێدەپەڕی تا ئەو بیست سی ساڵەی دوایی نەبێت ئاوەكەیان وشكی كرد.\nهەر كەس گۆڕانی كەشوهەوا و ڕێژەی زۆری باران بكاتە بەهانەی لافاوەكانی هەولێر بە كارەساتی سورشتی ناویان بنێ، ناڵێم ڕاست ناكات، دەڵێم درۆی گەورە دەكات. چەندین بارانی گەورەی بە خوڕمان لە هەولێر بینیەوە و لافاو بە كەند و بەستەكاندا دەهات بەڵام زیانی مالی و گیانی قەت لێنەدەكەوتەوە، مەگەر چۆنها نەبوبێ. ئەو لافاوە زیانبەخشانەی ئێستا كە زیانی گیانی زۆر و مالیان لێدەكەوێتەوە لافاو و كارەساتی دەستكردی مرۆیین، قەت كارەساتی سورشتی نین. سەردەمی پێشان، هاتنی لافاو بە بەستەكاندا دەبوە بۆنەیەك بۆ ئێمەی منداڵ لە قەراغی بەستەكان یاری بكەین و مایەی خۆشیمان بو.\nلەسەر ئەو لافاوە دەستكردە مرۆییە زیان بەخشانەی ئێستا، دەبێ مەسعود بارزانی و نێچیرڤان بارزانی و نەوزاد هادی و ئەندازیارە گەندەڵەكانی شارەوانی و ئاوەڕۆكان بدرێنە دادگا، چونكە لە زەمانی دەسەڵاتداری ئەوانە هەڵكەوتەی سورشتیی هەولێر دەستكاری كراوە بێ ڕاوێژكردن و دیرسەكردنی زانستیانەی پێویست بۆ پاراستنی سەلامەتی سەر و ماڵی دانیشتوانی شار. ئەم كردارە تێكدەرانەی كراون تەنها بە بەرژەوەندی چاوچنۆكانەی چەند كەس و لایەنێكی گەندەڵی سودمەند لەو عەردانەی بەتێكدانی ئاوەڕۆكان بەدوستهاتون كراون بێ ئەوەی حیساب بۆ داهاتوی ئەو شارە و خەڵكی بێ دەرەتان بكرێت و ژیان و سەر و ماڵی خەڵك هیچ ئیعتیباری بۆ دابندرێت. لەپاش ئەوانە ئینجا كۆمپانیا سودمەندەكان دادگای بكرێن. حوكمەت، ئەگەر حوكمەتێكی بەرپرس و خزمەتكاری جەماوەر بێت، دەبێ دەستبەجێ چارەسەری پێویست لە ئێستاوە بگرێتەبەر بۆ ڕاستكردنەوەی ئەو تكدانانەی لە ڕێڕەو و ئاوەڕۆ سورشتیەكان كراون تێچوەكەی هەرچەندە بێت و گرتنەبەری هەر ئیجرائاتێكی پێویست بێت بۆ چاككردنەوەی ئاوەڕۆ سورشتیەكان یان بەدیلی كاریگەر ئامادە بكردرێت بێ دواخستن و سێ و دوی بوچەی پێویست. جگە لەوانەش دەبێ هاوڵاتییان بە تەواوەتی قەرەبو بكرێنەوە لەسەر بوچەی حوكمەت و بە سزادانی كۆمپانیاكانی هۆكاری ئەو زێدە ڕۆییانە بونە كە بونەتە هوكاری ئەو كارەساتە دەستكردە مڕۆییانەی بەسەر شاری هەولێدا هاتون و دێن.\nناسیونالیزم و رەگوڕیشەکانی یان بنەماو پایەکانی\nتێپەڕاندنی بۆری بەفیڕۆدانی سامانی عێراق


بەرپرسێکی حەشدی شەعبی:\nئەمریکا دەورێکی لە ئازاد کردنی موسڵ نەبووە\nکەریم نووری، وته‌بێژی ئه‌منیی حه‌شد ڕایگه‌یاند که عێراقییەکان موسڵیان سەرخستووه و ئەمریکا هیچ دەورێکی لە وەدەست هێنانی ئەو سەرکەوتنە نەبووە.\nفه‌رمانده‌ی سوپای به‌یتولموقه‌ده‌س:\nپووچه‌ڵ کردنه‌وه‌ی پیلانی زایۆنییه‌کان له کوردستان\nفه‌رمانده‌ی به‌یتولموقه‌ده‌سی کوردستان ئاماژه‌ی به لێدانی ۶ مووشه‌کی ئێرانی له بنکه‌کانی داعش کرد و وتی: ئه‌م کاره له درێژه‌ی پووچه‌ڵ کردنه‌وه‌ی پیلانی زایۆنییه‌کان له دژی کورد بوو.\nداعش دروست کراوی ڕێکخراوه هه‌واڵگرییه‌کانی ناوچه‌که و جیهانه\nفادی شمری وتی که داعش دروست کراوی ڕێکخراوه هه‌واڵگرییه‌کانی ناوچه‌که و جیهانه و دوژمنان دەیانەوێت زەبر له ئه‌منیه‌ت و سه‌قامگری ئێران بدەن.\nله گفتوگۆ له‌گه‌ڵ مێهر ئاشکرا بوو؛\nئێران نموونه خوێنی خه‌ڵکی هه‌رێمی کوردستان کۆ ده‌کاته‌وه\nبه‌ڕێوه‌به‌ری خوێنی ناوکی ناوه‌ندی زانستی ڕۆیان ڕایگه‌یاند که نووسینگه‌یه‌کمان له هه‌ولێر ڕێخستووه و نموونه خوێنی خه‌ڵکی هه‌رێمی کوردستان تۆمار ده‌که‌ین.\nپشتیوانی دەوڵتی له فه‌رهه‌نگی کوردی له ئاستی دروشمدا ماوه‌ته‌وه\nچالاکێکی سیاسی له پارێزگای کوردستان ڕایگه‌یاند که پشتیوانی کردن له داب و نه‌ریت و فه‌رهه‌نگ له ئاستی دروشم دان ماوه‌ته‌وه و ده‌بێت به کرده‌وه کاری بۆ بکرێت.\nسیناریۆکه‌ی ۲۰۰۳ بۆ سووریا دووباره ده‌بێته‌وه\nئانتۆنی کارتۆلۆچی دوای لێکدانه‌وه‌ی هێرشه مووشه‌کییه‌که‌ی ئه‌مریکا بۆ سه‌ر بنکه‌ی ئاسمانی شه‌عیرات ڕایگه‌یاند که ئه‌مریکا له دوای ئه‌وه‌یه که سیناریۆکه‌ی ساڵی ۲۰۰۳ی عێراق له سووریا دووباره بکاته‌وه.\nئه‌ندامی پارتی کۆماری خوازی تورکیا بۆ مێهر:\nئه‌ردۆغان به‌رده‌وام ده‌بێت له سیاسه‌تی دژ به کورد\nفاڕوق لوغ ئۆغڵو جه‌خت له‌وه ده‌کات که له دوای گشت پرسییه‌که‌ی تورکیا ناکۆکییه‌کانی ئه‌م وڵاته له‌گه‌ڵ جیهان زیاتر ده‌بێته‌وه و ئه‌ردۆغان به‌رده‌وام ده‌بێت له سیاسه‌تی دژایه‌تی کردنی کورد.\nباڵوێزی ئێران له له‌نده‌ن بۆ مێهر؛\nناسینی بنەما هزرییه‌کانی داعش بووە هۆی کاردانەوەی خێرای ئێران\nباڵوێزی ئێران لە لەندەن وتی: ناسینی قووڵی بنەما هزرییه‌کانی داعش کاردنەوەی خێرا و بە پەلەی ئێران بەرانبەر ئەو گرووپە تیرۆریستییەی بە دواوە بوو.\nعێراق کێشەی خۆڵبارینەکان چارەسەر دەکات/ پەرەدان بە سنووری شەلەمچە\nباڵوێزی عێراق لە پلانی ئەو وڵاتە بۆ چارەسەریی خۆڵبارینەکان هەواڵی دا.\nمەسعوود بارزانی لە دۆخێکی گونجاودا سەردانی ئێران دەکات\nنوێنەری هەرێمی کوردستان ڕایگەیاند کە هەواڵە بڵاوکراوەکان لە هەندێ دەزگای ڕاگەیاندن سەبارەت بە سەفەری سەرۆکی هەرێمی کوردستان بۆ تارانی ڕەت کردەوە و وتی: بارزانی لە دۆخێکی باش و گونجاودا دێتە ئێران.\nچوونی ئەسەد گرنگ نییه/دیموکڕاسی یه‌که‌مایه‌تی ئێمه‌یه\nسه‌رۆکی په‌یه‌ده ڕایگه‌یاند: چوونی ئه‌سه‌د پرسی ئێمه نییه، جێگیر کردنی دیموکڕاسی و سیستەمی فیدراڵی به‌لامانه‌وه گرنگه. کێشه‌ی سه‌ره‌کی ئێمه تورکیایه.\nجێگری نوجه‌بای عێراق:\nسوپای ئازاد کردنی به‌رزاییه‌کانی گوڵان له سووریا ئاماده‌یە\nنه‌سر شمری ڕایگه‌یاند که ئه‌مریکا و ئیسڕائیل له ناوچه‌که‌دا باڵا ده‌ست نین و ئێمه ماتڵین تاکوو له جێگه‌ی شه‌ر له‌گه‌ڵ گرووپه تیرۆریستییه‌کانی سه‌ر به ئه‌وان، له‌گه‌ڵ خودی ئیسڕائیل شه‌ر بکه‌ین.\nلێکۆڵەری زانکۆی ئەلئەزهەر بۆ مێهر:\nشیعە و سوننە دوو باڵی ئوممەتی ئیسلامن\nموحەممەد عەبدولکەریم وتی: زانکۆی ئەلئەزهەر، ئیسلام وەکوو ئایینی خۆشەویستی و ئاشتی دەزانێت و شێخی ئەلئەزهەریش جەختی کردووە کە شیعە و سوننە دوو باڵی ئۆمەتی ئیسلامن و چەندین جار موسڵمانانی هان داوە بە یەکێتی و یەکگرتوویی.


زەریف: ئیدارەی بایدن بەنیازی فراوانكردنی ڕێككەوتنی ئەتۆمییە - تۆڕی میدیایی خەڵک\nوەزیری دەرەوەی ئێران ڕایدەگەیەنێت، واشنتۆن بەنیازی فراوانكردنی ڕێككەوتنی ئەتۆمییە.\nمحەمەد جەواد زەریف وەزیری دەرەوەی ئێران دوایین زانیاری لەبارەی گفتوگۆی نێوان وڵاتەكەی و ئەمریكا ئاشكراكرد و ڕایگەیاند: ئیدارەی واشنتۆن دەیەوێت سازشی نوێ لەوڵاتەكەی بەدەست بهێنێت لەڕێگەی گوشاركردن و ئاماژەی بەوەكرد واشنتۆن بەنیازی فراوانكردنی ڕێككەوتنی ئەتۆمییە.\nمحەمەد جەواد زەریف ڕوونیشیكردەوە: گەڕانەوەی ئەمریكا بۆ ڕێككەوتنی ئەتۆمی دەكرێت ئاسان بێت ئەویش بریتییە لەوەی واشنتۆن بگەڕێتەوە بۆ پابەندبوونەكانی، بەڵام ئەمریكا ڕێككەوتنێكی نوێی فراوانتر و شتێكی جیاوازتریان دەوێت.\nزەریف ئاماژەی بەوەشكرد: هۆكاری ئەوەی وڵاتەكەی گفتوگۆ لەگەڵ ئەمریكا ناكات ئەوەیە هیچ شتێك نییە گفتوگۆی لەبارەوە بكرێت و تاران گەیشتە ڕێككەوتنی ئەتۆمی لەگەڵ هەمان ئەو كەسانەی ئێستا پۆستیان لەكۆشكی سپی و وەزارەتی دەرەوەی ئەمریكادا هەیە.\nوەزیری دەرەوەی ئێران: گفتوگۆكان لەبارەی ڕێككەوتنی ئەتۆمی پێشتر كراوە و هیچ پرسێك نەماوەتەوە بۆ گفتوگۆكردن.\nخەڵك وەزیری دەرەوەی ئێران ڕایدەگەیەنێت، غاز و كارەبا بە عیراق دەفرۆشین، ئەمریكا خۆی ڕێگەی داوە عیراق غاز و كارەبا لە ئێمە بكڕێت، بەڵام ڕێگەنادات…\nبایدن وەڵامی خامنەیی دەداتەوە\nسەرۆكی ئەمریكا وەڵامی ڕێبەری باڵای كۆماری ئیسلامی ئێران دایەوە لە بارەی مەرجی تاران بۆ پابەندبوون بە ڕێككەوتنی ئەتۆمی. (زیاتر…)\n23 شوبات 2021 9.34 pm\nوەزیری دەرەوەی ئێران سەبارەت بە ڕ‌ێككەوتنی وڵاتەكەی لەگەڵ ئاژانسی وزەی ئەتۆم ڕایدەگەیەنێت: ئەو ڕ‌ێككەوتنە نیشانەی…\n15 ئازار 2021 9.33 pm\nخەڵك وەزیری دەرەوەی ئێران ڕایدەگەیەنێت، غاز و كارەبا بە عیراق دەفرۆشین، ئەمریكا خۆی ڕێگەی داوە عیراق غاز و كارەبا…


هەر بەرز و شەکاوەبێت ئاڵای پیرۆزی کوردستان…. رەزا شـوان : چاوی گەل\nهەر بەرز و شەکاوەبێت ئاڵای پیرۆزی کوردستان…. رەزا شـوان\nنوسەر : chawigal لەبەرواری : کانونی یەکەم - 16 - 2019\nلە یادی (٧٤) رەمینی ساڵڕۆژی، رۆژی هەڵکردنی ئاڵای پیرۆزی کوردستان، جوانترین پیرۆزبایی لە هەموو کوردێکی، کورد و کوردستان پەروەر دەکەم لە هەر شوێنێکـدابن.\nهەموو گـەڵان و دەوڵەتانی سەر روی زەمین خاوەنی ئـاڵای تایبەتی خۆیانـن، بوونە بە هێما بۆ گەل و وڵاتەکـانیان و شانازییان پێوە دەکەن.. ئێمەی کوردیـش خـاوەنی ئـاڵای تایبەتی خۆمانین کە رەنگەکانی لە تایبەتمەندییەکانی کورد و لە سروشتی کوردستانەوە وەرگیراون. هەردم شانازی پێوە دەکەین و بەرز و پیرۆز رایدەگرین، چونکە ئاڵاکەمان ناسنامەی نەتەوەییمانە و سیمـبولی یەکپارچەیی کوردستانمانە.. ئـاڵاکەمان هـێمای رێـز و شکـۆداری و سەربەرزیمانە.\nلە رۆژی (١٧ی/ دیسامبەری/١٩٤٥) دا، بە ئامادەبوونی دە هەزار کورد، کە نوێنەری هەر چوار پارچەی کوردستان ئامادەبوون، لەسەر باڵەخانە بەرزەکەی شارەوانی شاری مەهابادی پایتەختی کوردستان، بە ئامادەبـوونی پێشەوای نەمـرمان قـازی محەمـەد، لە لایەن پێشمەرەگەوە، بە چەپڵە لێدان و هەڵهەڵەلێدان و هوراکێشان و بە چڕینی مارشی نەتەوەییمان “ئـەی رەقـیب” و سـڵاۆی ئـاڵا.. ئـاڵای پیـرۆزی کوردسـتان هـەڵکـرا.\nئامادەبووەکانی ئەو رێوڕەسمە، بە ئەوپەڕی دڵخۆشییەوە باوەشیان بە یەکتریدا کرد و بە گەرمی پیـرۆزباییان لە یەکتری کـرد.. ئەمەش مانگێک لە پێش راگەیاندنی کۆماری کوردستانـدا بوو.. ئەو رۆژە بوو بە مـژدە و بە سەرەتایەک بۆ راگەیانـدنی (کـۆماری کوردستان) لە مەهاباد ( ٢٢ی/ یانوار/١٩٤٦ـ ١٧ی/ دێسامبەر/ ١٩٤٦) راگەیاندرا.\nئاڵای کوردستان ئاڵای هیچ پارتییەکی کوردستانی نییە بەڵکو ئاڵای هەموو کوردستانە. لە رۆژی (١١/١١/١٩٩٩) دا، پەرلەمانی باشووری کوردستان، بە تێکڕای دەنگەکان، ئەم شێوە ئاڵایەی کوردستانیان پەسەنـدکرد و بە فـەرمی کردیان بە ئـاڵای حکـوومەتی کوردسـتان.. لە ئێستادا لە کوردسـتان و لە دەوڵـەتـانـدا، بـە ئـاڵای فـەرمی کوردسـتان دەناسرێت.. هەر پەرلەمانی باشوری کوردستان، لە ساڵی (٢٠٠٩) دا، بە کـۆی دەنگ بڕیاریـان دا کە رۆژی ( ١٧ی/ دیسامبەر) ی هەمـوو ساڵێک بکرێت بە (رۆژی ئـاڵای کوردستان) و لەم رۆژەدا، بەم بۆنەیەوە لە هەموو قوتابخانەکان و دامودەزگا فەرمییە حکـوومییەکانـدا، ئـاڵای تـازەی کوردسـتان هـەڵبکەن و ئـاهـەنگی شـایسـتە بگـێڕن.\nلە رۆژی ( ٢٨ی/ ئادار/٢٠١٧) دا، ئەنجوومەنی پارێزگای کەرکووک بە کۆی دەنگی ئەنـدامانی کـورد، کە لە زۆرینـەی ئەنـدامانی ئەنجـوومەنـەکە پێکهاتـوون.. بوێـرانە بڕیاریان دا، کە بە فەرمی ئاڵای کوردستتان لەسەر قوتابخـانەکان و هەموو دامودەزگا فەرمییەکـانی پارێـزگـای کەرکـووکی کوردسـتانیـدا، هەڵـبکـرێت.\nلە (٥ی/ فـێـبرواری/٢٠١٨) شـدا، دادگـای فـیدراڵی عـێراق، بـڕیـاری ئـەوەی دا کـە هەڵکـردنی ئـاڵای کوردسـتان لـە کەرکـووکـدا، یـاسـایـیـە.\nئـەم بـڕیـار و پەیـامەی ئەنجـوومەنی پارێـزگای کەرکـووک، داخ و کەسەرێکی زۆری خسـتە دڵـی داگیرکەرانی کوردستانەوە، رقـی رەشەیان هـەستا، بە گەلەکۆمـەیی و بە زەبـەلاحـترین هـێز و بە چـەکی قـورسەوە، لە رۆژی ( ١٦ی/ ئوکتـۆبەری/٢٠١٧)دا پەلامـاری کەرکـووک و قەزای خورماتـوویان دا و داگـیریـان کـردن.. چـونکە خۆیـان بێـڕەوشـتـن و بێـڕێـزن، لە کەرکـووکـدا بێـڕێـزییـان بـە ئـاڵای کـوردسـتان کـرد.\nنوسەر : ئەحمەد ڕەجەب لەبەرواری ئاب - 5 - 2020 - 0 سەرنج\nله یه‌كه‌مین ساڵیادی كۆچكردوو شه‌هابی خۆشه‌ویستدا\nله شه‌وی 4 ی ئابی ( ئۆگۆستی) 2019 له كاتژمێر یازده‌ونیو یه‌كێك له خێزانه‌كه‌مان په‌یوه‌ندی پێوه‌كردین وتی بارودۆخی ته‌ندروستی شه‌هاب تێكچووه‌و ناجێگیره و یه‌كسه‌ر په‌یوه‌ندیمان […]\nنوسەر : ئەحمەد ڕەجەب لەبەرواری تەموز - 27 - 2020\nنوسەر : رەزا شوان لەبەرواری ئاب - 4 - 2020 - 0 سەرنج\nچـیرۆک بۆ منداڵان.. گوڵێکی سووری لەخۆبـایی..\nلە دارستانێکـدا، لە رۆژێکی خۆشی بەهـاردا، گوڵەباخێکی سووری جـوان پشکـووت. گـوڵە سوورەکە لە دەوروبـەری خـۆی روانی، لە تەنیشتـییەوە دار چـنارێکی بیـنی. دار چـنارەکە وتی: چەنـد […]


دوای سێ ساڵ لە پاشەكەوتی موچەی فەرمانبەران، حكومەتی هەرێمی كوردستان ئەو بریارەی هەڵوەشاندەوە و لەم مانگەوە موچە بە تەواوی دەدرێت، بۆیە لەگەڵ هەڵوەشاندنەوەی پاشەكەوت پێشبینی لە گران بوونی هەندێك كاڵا دەكرێت.\nلە بەدواداچونێكی مەیدانیدا پەیامنێری PUKmediaدا، گفتوگۆی لەگەڵ چەند دوكاندارێك و خاوەنی پێشانگای ئۆتۆمبێل و چۆنیەتی رێگری لە گران بوونی نرخەكان كرد و پسپۆڕێكی ئابووریش رێنمایی دەداتە فەرمانبەران و لە مەترسیەك ئاگاداریان دەكاتەوە.\nڕێكەوت كەمال خاوەنی پێشانگای زریان بۆ فرۆشتنی جل و بەرگی پیاوان تایبەت بە PUKmedia وتی: تاكو ئێستا ئەمساڵ وەك ساڵانی تر خەڵكی جل و بەرگ ناكڕن و گەرموگوریەكی ئەوتۆی پێوە نەبوو، واتە وەك پێویست نەبوو، پار باشتر بوو.\nدەربارەی كاریگەری لابردنی پاشكەوتی موچە وتی: ئەو پاشەكەوتەی كە بڕیارە لەلایەن حكومەتەوە لاببرێت، بێگومان كاریگەری دەبێت، بەڵام هێشتا نەچۆتە بواری جێبەجێ كردنەوە، بۆیە دوای مانگێكی تر پێشبینی دەكەین كە بازاڕ ببوژێتەوە.\nوتیشی: دوای بوژانەوەی بازاڕ، ئێمە نرخەكان بەرز ناكەینەوە، چونكە لە دەرەوە دێت وەك (دوبەی، چین) لەوێ قەیران نیە، نرخ نەگۆڕاوە، بۆیە ئێمەش دوای ڕەوینەوەی قەیرانەكان نرخ گران ناكەین،چونكە پێشتر ئێمە نرخمان هەرزانكرد، جارێكی تر ناتوانین نرخ بەرز بكەینەوە، چونكە خەڵكیش تازە بەو نرخە راهاتووە.\nلە كۆتایشدا ئەو دوكاندارە گلەیی لە لیژنەكانی چاودێری نرخ كرد و وتی: لیژنەكان نایەنە ئێرە و بازاڕ ئازادە، من قوماش دەدەم بە بیست هەزار دیناری عیراقی، بەڵام دووكاندارێكی تر دەیفرۆشێت بە سی هەزار،بۆیە هیچ لێپرسینەوەیەك نیە، بەڕاستی توشی كێشەش دەبین لەسەر ئەو حاڵەتە.\nئارام محمد خاوەنی فرۆشگای قەندیل لە بارەی بریاری لابردنی پاشەكەوتی مووچەوە وتی: تاكو ئێستا بازاڕ وەك خۆیەتی، بەڵام پێشبینی دەكرێت لە هەفتەی داهاتووە وە دوای وەرگرتنی موچە بازاڕ گەرمی و گوڕی تێبكەوێت، بەتایبەت كە ئێستا بەرەو وەرزی بەهار دەڕۆین ئەوەش كاریگەری خۆی دەبێت، هەروەها ئەوەی كە گرنگە دوای باش بوونی بازاڕ ئەوەیە كە لیژنەكانی قائیمقامیەت سەردانی ناوبازاڕ بكەن و نەهێڵن نرخ گران ببێت، كە بەداخەوە ئێستا چاودێری بازار ناكەن.\nوتیشی: نرخ دوای باش بوونی بازاڕ ناگۆڕێت، چونكە كاڵاكانمان هەمووی لە دەرەوە دێت، بەڵام ئەو بەرهەمانەی كە لە ناوخۆ بەرهەمدەهێنرێن، وەك سەوزەمەنی و خۆراك و ئۆتۆمبێل و كەرەستەی بیناسازی، بۆیە كەرەستەكانی دەرەوە گەر گران ببن، ئەوا بەهۆی گران بوونیانەوەیە لە دەرەوە یان زیادبوونی گومرگ لەسەریان.\nبە پێچەوانەی بازاری خۆراك و پۆشاكەوە، بازاری ئۆتۆمبێل گران بوونی بەخۆیەوە بینیوە، لەوبارەیەوە بەختیار عبدالله لە پێشانگای دڵشاد لە پێشانگاكانی ناسراو بە ( مەعرەزی علوجەكان) بۆ PUKmedia وتی: نرخی هەموو جۆرە ئۆتۆمبێلێك گران بووە، نزیكەی 1000 دۆلار چۆتە سەر نرخەكەی، ئەمەش بۆ دوو هۆكار دەگەرێتەوە، یەكەمیان لابردنی پاشكەوتی موچەو نزیك بوونەوەی وەرزی بەهار و گەشتو سەیران.\nوتیشی: بەڵام هێشتا بازاڕ بە تەواوی جوڵەی تێنەكەوتووە، چونكە خەڵك متمانەی بە حكومەت نیە، تا موچە وەرنەگیرێت و خەڵكی دڵنیا نەبن، بازاڕ بەو شێوەیە جوڵەی تێنتاكەوێت.\nبۆ گەیاندنی گلەیی ئەو دوكاندارانە و نەچوونی لیژنەكانی چاودێری بۆ بازاڕ، پەیوەندیمان كرد بە گۆران قادر سەرۆكی لیژنە هابەشەكانی قائیمقامیەتی سلێمانی ، ئەویش لە وەڵامدا وتی: ئێمە بەردەوام بەدواداچوون بۆ بازاڕ دەكەین لە رووی تەندروستی و نرخەوە، بەڵام كاری لە پێشینەمان چاودێری كردنی خۆراك و ئەوانەی كە نرخاندن دەیانگرێتەوە، قسەی ئەو هاووڵاتیانە بەشێكی راستە، چونكە لە كوردستان جۆرێك لە بازاڕی ئازاد هەیە، ئێمە زۆر دەست ناخەینە ناو كەرەستانەی كە بەلای هاوڵاتیاوە لاوەكین، وەك پۆشاك و كەمالیات، چونكە ئەو بازرگانانە لە دەرەوە كەلوپەلەكان دەهێنن، گومرگ دەدەن ، حكومەت هاوكاریان ناكات، ناشكرێت ئێمە بێین نرخیان بۆ دابنێین، بەڵكو ئەوە بۆ كێبڕكێی نێوان بازرگانەكان و رۆشنبیری هاوڵاتیان جێدەهێلێن، كەسێك قوماشێك دەكرێت بە دۆلار، ئەوا خۆی ئازادە.\nوتیشی: ئێمە لیژنەكەمان بەبەراورد بە شاری سلێمانی و دانیشتوانەكەی ژمارەمان كەمە، بە هەوڵ و ماندووبون دڵسۆزیەكی زۆرەوە، ئنجا دەتوانین رێگری بكەین لە خۆراكی خراپ و ئێكسپایەر و كوالێـی بەنزین و چێشتخانە و شوێنە گەشتیاریەكان، ئێمە تەندروستی هاوڵاتیانمان لاگرنگە، ئەوا كاری لە پێشینەی ئێمەیە، هەروەها ئەو خۆراكانەی كە نرخاندینان بۆ دەكرێت و كێشیان دیاری دەكرێت وەك سەمون و نان، ئێمە بەردەوام بەدواداچونیان بۆ دەكەین.\nمامۆستا نەبەرد كەریم مامۆستای زانكۆ و پسپۆڕی دارایی و ژمێریاری لە لێدوانێكیدا بۆ PUKmedia رێنمایی هاوڵاتیان و فەرمانبەران دەكات، بەوەی كە نەبنە هۆكارێك بۆ بەرزبوونەوەی نرخەكان، لەوبارەیەوە وتی: پێویستە خەڵكی ئێمە فێری چۆنیەتی خەرجكردن ببن، كارێك نەكەن هەڵئەوسان لە بازارەكان روبدات، بۆیە پێویستە دوای وەرگرتنی موچە بە یەكجار و هەمووان ڕوونەكەنە بازاڕەكان،چونكە سروشتی بازرگانی وایە كاتێك خواست زۆر دەبێت نرخ گران دەبێت، بۆیە دەبێت بە وریاییەوە بازاڕی خۆیان بكەن.\nدەربارەی جوڵەی بازاڕ بەهۆی لابردنی پاشەكەوتی مووچەوە، ئەو پسپۆڕەی بواری دارایی وتی: هەموومان دەزانین موچە خۆران داهاتەكەیان دیاری كراوە، ئەوان ناتوانن جوڵەیەكی ئەوتۆ بخەنە بازاڕەكانەوە، گەر جوڵەش هەبێت، ئەوا خودی بازرگانەكان ئەو جوڵەیە دروست دەكەن، فەرمانبەر ناتوانێت بە لابردنی پاشەكەوت زەوی و خانوو بكرێت، بەڵام بۆ بەرز بۆتەوە، هۆكارەكەی ئەوەیە بازرگانەكانن متمانەیەكیان بۆ گەراوەتەوە و خۆیان كڕین و فرۆشتن دەكەن.\nلە كۆتایشدا مامۆستا نەبەرد كەریم وتی: سیستەمی قیست لە هەموو جیهاندا كاری پێدەكرێت و بوونی هەیە، چونكە رێگایەكی گونجاوە بۆ ئەوەی ئەو كەسانەی داهاتیان دیاری كراوە، بگەن بە هەندێ: لە پێداویستیەكانیان، بۆ نموونە فەرمانەبر بە دە ساڵیش ناتوانێت خانوو یان شوقە بكرێت، بەلام گەر سەرەتا یەك دەفتەر دۆلار بدات، ئەوەی تر بە قیست ئەوا كاریكی باشە، بەڵام بۆ قیستیش پێویستە بەرنامەو پلان هەبێت و زیادەڕەوی تێدا نەكرێت.\nPUKmedia ئا/ گۆران قادر - سلێمانی


05:37 - 07/09/2020\nدوای ته‌واوبوونی گرێبه‌سته‌كانیان چه‌كداره به‌كرێگیراوه‌كانی توكیا ده‌گه‌ڕێنه‌وه سوریا\nروانگه‌ی سووری بۆ مافه‌كانی مرۆڤ، ڕایگه‌یاند ژماره‌یه‌كی دیكه له چه‌كداره به‌كرێگیراوه‌كانی سوریا كه سه‌ر به توركیان له لیبیاوه دوای ته‌واوبوونی گرێبه‌سته‌كانیان گه‌ڕێنراوه‌نه‌ته‌وه بۆ ئه‌ستانبوڵ و له‌وێشه‌وه به‌ره‌وئه‌و ناوچانه‌ی كه له‌ژیر ده‌سه‌ڵاتی خۆیدایه له رۆژئاوای كوردستان ده‌یانگه‌ڕێنیێته‌وه، وه‌ك ڕوانگه‌ی سووری باسی ده‌كات ژماره‌یه‌ك منداڵیشیان تێدایه.\nبه پێی راپۆرته‌كه‌ی ڕوانگه‌ی سووری ژماره‌ی ئه‌و چه‌كدارانه‌ی كه توركیا بردونی بۆ لیبایبا و ئێستا گرێبه‌سته‌كانیان كۆتایی هاتووه و گه‌ڕێنراونه‌ته‌وه ژماره‌یان 6700 كه‌سه‌و تا ئێستا گه‌ڕێنراوه‌نه‌ته‌وه بۆسوریا، هه‌روه‌ها باسی له‌وه‌ش كردووه نزیكه‌ی 350منداڵێان تێدایه، كه ته‌مه‌نیان له خواری 18 ساڵانه‌وه‌یه.\nڕاپۆرته‌كه‌ی ڕوانگه‌ی سووری جه‌خت له‌سه‌ر ئه‌وه ده‌كاته‌وه به هۆی بارودۆخی خراپی دارایی سوریا ژماره‌یه‌كی زۆر گه‌نجانی ئه‌و وڵاته ڕوویانكردووه‌ته گروپه چه‌كداره‌كانی سه‌ر به توركیاو ئه‌وانیش له ڕێگه‌ی خۆیانه‌وه ده‌یانگوازنه‌وه بۆ توركیاو له‌و ێشه‌وه ڕه‌وانه‌ی لیبیایان ده‌كه‌ن . وه‌ك ڕاپۆرته‌كه باسی ده‌كات ژماره‌ی ئه‌و چه‌كداره به‌كرێگیراونه زیاترن له 17 هه‌زار كه‌س.\nبه‌پێی سه‌رچاوه هه‌واڵییه‌كان توركیا له ڕێگه‌ی سنووره نافه‌رمیه‌كانه‌وه ئه‌و چه‌كدارانه ده‌گوازێته‌وه بۆناو توركیا بۆئه‌وه‌ی ناویان تۆمار نه‌كرێت و پێیان نه‌زانرێت، وه‌كسه‌رچاوه‌كان باسی ده‌كه‌ن ژماره‌یه‌ك له‌و كه‌سانه به‌ناو كاركردنه‌وه كۆده‌كرێنه‌وه‌و ڕه‌وانه‌ی توركیاده‌كرێن و به پێی گرێبه‌ستێك ده‌كرێنه چه‌كدارو دواتر ڕه‌وانه‌ی وڵاتی لیبیایان ده‌كه‌ن بۆ ئه‌وه‌ی له‌دژی خه‌لیفه حه‌فته‌ر به‌كاریان بهێنن.


ئئتلاف ياسا وه قسه په‌لامار كوه‌يت دا\nشه‌فه‌ق نيوز/ عاليه نسه‌يف ئه‌ندام ئئتلاف ده‌وڵه‌ت ياسا، وه قسه په‌لامار كوه‌يت داو ئاماژه وه ئه‌وه كرد ك ملله‌ت عراقى هويچ وه‌ختيگ ئه‌و رۆڵ توڵه‌كاريه له‌هويريان ناچێد ك كوه‌يت داشته‌ێ له ئه‌زيه‌تكردنيان وه دريژايى ده‌يان ساڵ وه مه‌هانه‌ێ كرده‌وه‌يل رژيم وه‌رين.\nنسه‌يف له به‌ياننامه‌يگ ئه‌را شه‌فه‌ق نيوز وت: كۆنگره‌ێ كوه‌يت له‌باس و ناوه‌ڕوك خوه‌ێ به‌تاڵ كريا هه‌ناى ك له كۆنگره‌يگ ئه‌را ده‌وڵه‌ته‌يل ده‌سميه‌تده‌ر عراقه‌و ئاڵشت بوێ ئه‌را كۆنگره‌يگ له‌وه‌ر وه‌به‌رهاوردن له عراق، ك يه‌يش گه‌مه‌يگه‌و ئه‌وه ده‌رخه‌ێد ك كوه‌يت گشت خێر و به‌ير عراق و داهاته‌يلێ له‌لێ برد و هه‌وڵ ورسگكردن ملله‌ت عراقى ئه‌ياد له‌ڕێ ده‌سكه‌فتن قه‌ره‌بووه‌يلێ و ئمڕوويش هه‌وڵ وه‌به‌رهاوردن ئه‌ياد له عراق.\nجى باسه، نسه‌يف هه‌ميش وت: كوه‌يت ده‌س گرته‌سه بان خاكه‌يل عراق و زاڵ بويه‌سه بان به‌نده‌ر و كه‌ناڵه‌يل ئاوى و فراوان به‌نده‌ره‌يل كردگه ئه‌را ئه‌وه‌گ له‌ڕوێ ئابووريه‌و دژايه‌تيمان بكاو هه‌ر وه‌و خاتريشه وه‌رپرسه‌يل كوه‌يتى مه‌راميان ئه‌وه‌سه كوچگيگ له‌ى وڵاته له‌بان يه‌كه‌و نه‌مينێد.